
EXPERIÈNCIES DES DE LA BIBLIOTECA 
HEMEROTECA MUNICIPAL 
DE TARRAGONA 


M. Elena Virgili Bertran 


Al llarg de més de trenta anys la 
Biblioteca Hemeroteca Municipal 

de Tarragona ha anat creixent quant 

a volum de documentació i s'ha 

anat adaptant a la nova realitat. 

Ha esdevingut un referent per a 
investigadors i interessats en la història 
local. Expliquem algunes experiències 
de difusió que s'han portat a terme. 

Over more than thirty years, the 
Tarragona Municipal Nevispaper Library 
has grovvn in terms of the volume of 
documentation and has adapted to the 
nev reality. It has become a reference 
point for researchers and people 
interested in local history. VVe explain 
some of the experiences of diffusion 
that have been carried out. 

De vegades, sense pensar-ho ni planificar-ho en aquest sentit, una activi- 
tat que ha nascut d'una manera puntual acaba tenint una continuitat que 
no havíem pensat inicialment. La redacció d'aquest article ens ha fet do- 
nar voltes a diverses questions respecte als objectius i prioritats del servei. 
L'objectiu és clar: conservar i difondre el patrimoni dipositat a la biblioteca, 
però... ens plantegem com una biblioteca especialitzada en temàtica local 
pot millorar i arribar a més públics, com es pot dinamitzar i proposar idees 
imaginatives i quines són les prioritats. Explicarem només algunes de les 
iniciatives que hem portat a terme al llarg d'aquestes més de tres dècades 
des que, al mes de setembre de 1985, es posava en funcionament la BHMT . 


e Obrir-se al món 


Des de ja fa uns anys hi ha una nova realitat a les biblioteques, a banda de 
la consulta física cal tenir molt en compte la part virtual, fer accessibles els 
nostres fons a tothom des de qualsevol lloc i a qualsevol hora. Hem de vet- 
llar per la qualitat del servei també en l'àmbit digital i adaptar-nos a les ne- 
cessitats de la societat. Ja no cal visitar la institució per trobar la informa- 
ció, hem de ser capaços de trobar noves maneres de facilitar la informació 
al públic. Amb aquesta idea vam iniciar la digitalització dels fons de premsa 
local dipositats a l'hemeroteca. Els recursos sovint són escassos i cal tenir 
uns objectius clars, vam començar per la premsa que era més consultada 
o es trobava en un estat de conservació més delicat. El 2020 farà deu anys 
vam penjar les primeres pàgines de premsa digitalitzada al nostre vveb. Ac- 
tualment disposem de més de 382.000 pàgines digitalitzades de gairebé un 
centenar de capçaleres publicades a la ciutat de Tarragona, des de 1808, en 
què apareix el primer Diari de Tarragona, fins a 2011. Linici de la crisi econò- 
mica també ens va afectar a nivell pressupostari i va suposar una aturada 
en els projectes de digitalització, sortosament, hem pogut reprendrells, tot 
i que amb pressupostos molt més ajustats. 

Seguim treballant per facilitar nous con- 
tinguts i millorar els que ja tenim: des de 
cartells i programes, als audiovisuals, les ru- 
tes, etc. És una feina constant que ens per- 
met donar a conèixer l'important fons docu- 
mental que custodiem. 


rremsa 
dicitalitzada 

e Les xarxes socials 


La BHMT no té un perfil específic — 
: ació Ajuntament e data 
a les xarxes socials, per política de Q itierisaceó, e 
HISTÒRIES ENLLAÇADES Í Com veien la ciutat els viatgers que van 


l'Ajuntament la gestió es porta di Te passar per Tarragona al llarg dels segles XVIII i XIXP Com es va produir 


la descoberta de les restes romanes2 Com ho van dibuixar i explicar 
escriptors com Flórez, Ponz, Espinalt o Laborde en els llibres que han 


rectament des del Departament de I Segre ades 


Aquesta i altres preguntes les ha respost aquest dimarts Elena de 


Comunicació. L'any 2013 vam iniciar Ortueta, professora titular d'Història de l'Art de la Universidad de 
es ci Re La Extremadura i gran coneixedora de la Tarragona, en una de les 

una seccio anomenada Ed Històries conferències que s'ha celebrat en el marc del cicle Ramon Foguet. 
La pròxima xerrada del cicle serà el dimarts 5 de novembre a la 


enllaçades, , un pro) ecte setmanal Biblioteca Pública de Tarragona, sobre el cicle festiu de Santa Tecla, el 
Corpus i les entrades espectacularitzades. Anirà a càrrec del gestor 
que, a través del perfil de Tarrago- dres seran ada 
na Cultura, a FacebooX i Instagram, 
publica una notícia amb una imatge 
que seleccionem des de la BHMT. 
Hem publicat més de tres-centes 
imatges de cartells, programes, fo- 
tografies, anuncis, llibres, gravats 
amb una breu explicació, amb la 
idea d'apropar la història local a un 
públic que possiblement no seran 
usuaris de la biblioteca i en molts 
casos no coneixen ni el servei. Lob- 
jectiu és aprofitar les possibilitats É. 
comunicatives de les xarxes socials. — o: nas 
per interactuar amb els ciutadans. 

Les xifres que ens faciliten sobre l'abast de les interaccions del públic 
amb les eHistòries enllaçades són força altes. Durant l'any 2018 a FacebooR 
eren gairebé 57.000 i més de 101.000 a Instagram. No representa cap incre- 
ment d'usuaris, però si de consumidors de les petites i variades històries 
que expliquem a través de les xarxes socials. A mitjan 2019 es va fa un canvi 
en el format de la publicació per arribar a més públic. Tenim alguns temes 
pendents en aquest sentit, ara per ara no tenim l'impacte de la secció amb 
el nou format, caldrà veure si s'ha notat un augment de trànsit al vveb —per- 
què hi hem afegit enllaços— i les interaccions generades. Amb les històries 
no donem a conèixer el servei en si, només els fons que custodiem. Sovint 
em pregunto si la majoria de persones que cliquen M'agrada a la publicació 
saben qui hi ha darrere o on podrien trobar més informació. 

e Aniversaris com a excusa 


Un experiència de collaboració amb els usuaris va ser el llibre dels vint-i- 
cinc anys de la BHMT, en la qual tothom va aportar el seu granet de sorra 
per celebrar el primer quart de segle del servei. Vam demanar que ens ex- 
pliquessin quina havia estat la seva petita o gran troballa, quina havia estat 
la descoberta entre els llibres que componen els llegats o entre els milers de 
planes de les publicacions periòdiqueso si tenien alguna anècdota relacio- 
nada amb les investigacions, i vam obtenir resposta de cent set persones, 
que van escriure els seu article. A banda de l'alta participació, cal destacar 
l'ampli ventall d'edat dels participants des d'uns joves de divuit anys a una 
senyora de més de noranta. Des d'estudiants de batxillerat a doctors i cate- 
dràtics universitaris o persones encuriosides per la història local. La gran 
varietat de temàtiques tractades permetien fer-se una idea de la importàn- 
cia i la varietat del fons que es conserva i de la diversitat de públic que fan 
ús del servei. 


DE LA 


BIBLIOTECA 
— CIUTAT 


Els anys passen i l'excusa de complir els trenta anys va ser motiu d'una 
nova iniciativa. Aquest cop, i aprofitant les pràctiques d'un alumne de co- 
municació de la Universitat Rovira i Virgili vam proposar sis peces audiovi- 
suals en les que sis usuaris investigadors ens parlessin dels fons dipositats 
a la BHMT. Sis temes ben diferents i amb moltes imatges per tal de mos- 
trar la gran diversitat de documentació que conservem: cartells, progra- 
mes, fotografies, llibres, premsa. Es van difondre cronològicament segons 
la temàtica tractada: al gener la vinguda del Comte Ciano a Tarragona l'any 
1939, al març les festes de Setmana Santa, al mes de maig el setge de Tarra- 
gona de 1811, al juny l'atemptat al rac d'Enpetrol, al mes d'agost les festes 
de Sant Magí i Santa Tecla i a l'octubre el Concurs de Castells. Les sis peces 
audiovisuals les vam titular De la biblioteca a la ciutat i sen va fer difusió a 
través de les xarxes socials i la televisió local TAC 12. 

e Història oral i efemèrides locals 


És important aprofitar una efemèride local per donar visibilitat a la 
biblioteca, captar nous públics i donar a conèixer nous usos, de fet, una 
comunitat es constitueix també a partir de les històries que narren els seus 
membres. La història oral ens permet conèixer de primera mà aquestes 
històries. En aquest sentit hem treballat en diversos projectes: 

"Recordant poetes" va ser la primera experiència amb alumnes de co- 
municació audiovisual. En aquest cas vam entrevistar persones vinculades 
al cafè Poetes amb motiu de l'exposició de l'obra artística cedida a l'Ajunta.- 
ment de Tarragona. Les entrevistes als propietaris, clients i alguns dels ar- 
tistes que hi havien exposat permet conèixer millor no només el cafè Poetes 
sinó com era la Tarragona dels inicis de la democràcia. 

Amb motiu de la commemoració dels trenta anys de l'atemptat d'ETA al 
rach d'Enpetrol, vam elaborar un documental titulat La nit que fugí el silenci. 12 
de juny de 1987 per al qual vam entrevistar set persones que van viure la nit del 
12 de juny del 1987 des de diferents perspectives: Juan Martín, educador de la 
Universitat Laboral, Rosa Queralt, coordinadora d'urgències de Joan XXIII, 
Fèlix Llovell, cap de Protecció Civil, Enric Pujol, periodista, Óscar Cadiach, 
bomber voluntari, Àngel Juàrez, president de l'Associació de Veins de Riu 
Clar i Encarna Rodríguez, doctora en Comunicació de Risc de la URV. 


LA NIT QUE-FUGIEL SILENCI 


Tarragona, 121de juny del 1987 


En aquest cas i tenint en compte l'abast i ressò que va tenir l'atemptat 
vam fer una crida a la ciutadania a través de les xarxes socials per tal que 
participessin en el relat collectiu d'uns fets que molts tarragonins recor- 
den clarament malgrat els anys transcorreguts. Vam plantejar la pregunta: 
4Què feies la nit de l'atemptat d'Enpetrolès Va tenir un abast a Facebool 
de més de 45.000 usuaris i vam rebre prop de dues-centes respostes, amb 
algunes històries realment sorprenents, i d'altres, fins i tot divertides. El 
documental s'ha visualitzat més de 1.800 vegades. 

El projecte de més envergadura en què hem treballat a partir de la histò- 
ria oral ha estat el dels records de testimonis de bombardejos que va patir la 
ciutat durant la Guerra Civil. Tenint en compte l'edat dels participants, les 
entrevistes són d'un gran valor documental i irrepetibles. En parlarem més 
endavant dintre de les experiències destacades. 

Tot el material, tant les entrevistes com el producte final, es pot consul- 
tar a la pàgina vveb de la biblioteca. 


e La unió fa la força 


La collaboració entre institucions que compartim l'interès en la conserva- 
ció del coneixement i del patrimoni cultural, com són biblioteques, museus 
i arxius són oportunitats tant per a les pròpies institucions com per als ciu- 
tadans en general. La colaboració entre entitats dedicades a la cultura so- 
vint permet arribar allà on una de sola no podria fer-ho. 

Aquesta collaboració la veiem com una oportunitat d'aprofundir en els 
nostres fons, no de ser-ne només dipositaris sinó d'extreure'n el màxim 
partit, alguns cops gràcies a la collaboració dels mateixos usuaris que en 
són coneixedors. De manera que posem en valor les colleccions, no només 
les custodiem, la qual cosa facilita que els ciutadans s'acostin a la història 
que els és més propera i que recordin fets viscuts. 

Amb l'Arxiu Municipal i el Centre d'Imatges collaborem en les exposici- 
ons de producció pròpia, documentem les imatges que exposen i ocupem 
les vitrines amb documentació que complementa i fa més entenedora la 
mostra. Donem valor a documents que en molts casos ens han sigut lle- 
gats per particulars que al llarg de la seva vida han anar colleccionant do- 
cuments de tota mena relacionats amb la ciutat i que formen part de la me- 
mòria collectiva. 

Amb el Museu d'Història de Tarragona hem realitzat activitats conjun- 
tes com les exposicions eCatalunya bombardejadax, imatges àuliquesx o 
dJosep Maria Recasens,, per citar-ne algunes. Formar part de la mateixa 
àrea de l'Ajuntament ens ha permès que la relació i collaboració sigui molt 
fluida. De vegades la manca de pressupost ens ha impedit fer les coses com 
ens hauria agradat, però, alhora, ha sigut una oportunitat —tant de bo 
només sigui un fet puntual— per inventar-nos altres maneres de treballar 
amb pocs recursos. 

Pel que fa a biblioteques, juntament amb la Biblioteca Pública, la Bibli- 
oteca del Seminari i altres entitats organitzem els aCicles de Patrimonis. 
Una iniciativa que va sorgir l'any 2017 per commemorar el cinc-cents ani- 

versari del naixement de l'arquebisbe Antoni Agustin i que enguany arri- 
ba a la quarta edició, dedicada al canonge Ramon Foguet. Entremig hem 
donat a conèixer personatges com Lluis Pons d'Icart o Francesc Armanyà 
i la Tarragona del seu temps per mitjà de conferències, sortides culturals 
i exposicions. La diversitat d'activitats que es porten a terme també han 
fet crèixer el nombre d'usuaris. Estem satisfets d'haver aconseguit, al llarg 
d'aquests tres anys, un públic fidel que assisteix a les activitats i demana 
que el mantinguem informat de properes propostes. 


e Descobrir la història passejant per la ciutat 


Una de les propostes que fem periòdicament són les rutes i visites guiades 
per conèixer aspectes de la història local i racons de la ciutat de diferents 
períodes històrics. Són activitats que s'omplen ràpidament, ja que tenen 
una bona acollida. Des de la BHMT elaborem la documentació que, un cop 
treballada, ens permet fer un petit opuscle per repartir als assistents, això 
ho fem en collaboració amb l'especialista que farà la visita, si no és una ruta 
en què guiem nosaltres amb el personal propi. És important que la feina de 
documentació que hi ha darrera de cada visita no quedi només en paraules, 
sinó que, un cop s'acabi l'activitat, qualsevol persona pugui consultar la 
ruta a través del Google Maps o l'opuscle imprès que hem fet per a l'ocasió. 

En alguns casos les visites tenen una 
vessant més històrica i, en d'altres, més 
literària, amb lectura de textos de diversos 
autors. Per tal de fer les lectures més ame- 
nes demanem la collaboració de lectors de 
l'Escola de Lletres o del collectiu de teatre 
Teclasmit. L'experiència de collaboració és 
molt gratificant per a totes les parts. 

La periodicitat de les rutes varia segons 
la temàtica. En alguns casos és fa de manera 
puntual i d'altres es programen anualment 
perquè commemoren algun fet històric. 
Seria el cas de dLes petjades republicaneso i 
la ruta 1811. Una ruta del setges que orga- 
nitzem a l'abril i al juny respectivament i en 
ambdós casos, en collaboració amb la Biblioteca Pública de Tarragona. Les 
rutes puntuals: eLa Rambla Nova, 150 anys. Les estàtues ens parlenv un re- 
corregut al llarg de la Rambla Nova per conèixer escultures i elements deco- 

ratius a les façanes dels edificis del principal passeig de la ciutat: dLes fonts 
de l'arquebisbex un recorregut per la Part Alta per conèixer espais vinculats 
a l'arribada de l'aigua a la ciutat l'any 1789 i Tarragona de la postguerra al 
desarrollismo. Passeig per l'eixample de Ponent., resseguint els principals 
edificis construits en una zona que va créixer urbanísticament durant el 
franquisme. 


Hem comprovat queles rutes funcionen bé i ens hem atrevit a fer una pri- 
mera caminada. En aquest cas i comptant amb la colaboració d'EMATSA, 
el novembre de 2019 hem portat a terme la Caminada sobre la mina de 
l'arquebisbe. Amb molt d'èxit de públic, hem assolit els objectius inicials i 
hem superat les expectatives, ja que hem aconseguit apropar-nos a un nou 
grup de persones: caminadors que tenen interès per la història de la ciutat. 
Lèxit de participació i l'interès general ens anima a donar continuitat en el 
calendari a aquesta nova proposta i repetir-la un cop a l'any. 

Amb les activitats fetes fora de l'àmbit de la BHMT s'amplia la base de 
eclientsx, persones que no acudirien a la biblioteca, perquè no realitzen cap 
investigació, però participen en les activitat que organitzem, ja sigui sorti- 
des, rutes o conferències. En aquest sentit és important donar a conèixer 
als ciutadans altres maneres de conèixer el passat i el present de la ciutat on 
vivim, per entendre i poder projectar el futur. 


e Dues experiències destacades 


Volem destacar dues activitats que per les seves característiques ens fan 
especial iHusió. La primera va ser una experiència puntual en el temps, tot 
i que volem que en un futur tingui continuitat, i la segona, que cada any es 
va ampliant amb noves propostes. 


Patrimoni documental i fotografia 


L'any 2012 la BHMT va participar en el Festival Internacional de Fotografia 
SCAN, que té lloc a la ciutat cada dos anys. Va ser la nostra primera experi- 
ència en el món de l'art. La idea era poder ensenyar el patrimoni que custo- 
diem des d'un altre punt de vista. Els investigadors soHiciten la documen- 
tació ja sigui pel seu valor històric o pel seu contingut, i, en aquella ocasió, 
vam voler mostrar els documents a través d'una mirada artística. 

La idea pretenia lligar fotografia i patrimoni documental. Vam fer una 
proposta als organitzadors de l'SCAN, que des d'un començament van es- 
tar entusiasmats. El pas segúent va ser proposar-ho als fotògrafs i aclarir 
des de l'inici que no disposàvem de pressupost, amb la qual cosa havien de 
treballar sense rebre res a canvi. La resposta que vam rebre va ser molt po- 
sitiva i amb una implicació que anava més enllà de fer unes fotografies del 
nostre fons. L'aportació de noves idees, la cerca de material expositiu va ser 
la tònica general des d'un començament. 

Vam seleccionar el Llegat d'Antoni Quintana Marí, un fons petit quant a 
volum, però variat quant a contingut: hi trobem llibres, manuscrits, cartes, 
quadern de treball, herbaris que havien sigut del científic Antoni Martí i 
Franquès. Vam donar llibertat absoluta als sis fotògrafs participants i hau- 
ria pogut donar-se el cas que coincidissin en la tria de documents, però 
no va ser així. Van ser sis visions completament diferents, cadascun, sense 
haver-ho plantejat en aquest sentit, va treballar una part diferent del fons, 
la qual cosa va fer que el resultat global fos molt enriquidor i que toqués 
pràcticament tots els aspectes possibles. 

La collaboració d'un artista audiovisual que entrevistava els diferents 
fotògrafs per tal que expliquessin la seva experiència va acabar d'arrodonir 
el projecte. MARTÍ. Sis mirades d'un científic. Antoni Martí i Franquès a la 
Biblioteca Hemeroteca Municipal de Tarragona: va comptat amb la parti- 
cipació de Dolors Ayxendri, Eva Moreno, Javi Sànchez, Pau Gavaldà, Quim 
Vendrell i Ram Giner i l'audiovisual de Nacho Mayals. 

L'exposició va permetre acostar els fons de la biblioteca a un públic ben di- 
ferent, i donar una mirada artística a la documentació. Valorem l'experiència 
molt positivament, tant per a la biblioteca com per als fotògrafs participants. 


D'una caixa de sabates a un documental 


El fons de Lluís de Salvador i Andrés, és, amb diferència, el que més hem 
pogut eexplotar-, tot i ser un fons que cabia en una caixa de sabates. El seu 
fill Ramon, que viu a França, ens va fer una visita a la biblioteca i va portar 
una caixa gran de sabates amb documentació que havia escrit el seu pare, 
periodista, durant la Guerra Civil, era l'any 1994. A primer cop d'ullla docu- 
mentació es trobava en un estat de conservació molt dolent. Ens va explicar 
pel que va haver de passar la seva família i aquells papers a partir de 1939, i 
al començar a fullejar els folis i les quartilles, ens vam adonar de la història 
que amagaven. Els seus escrits ens han permès conèixer i refer una part de 
la història contemporània i més dolorosa de la ciutat. 

Quan la mort venia del cel 


Memoria dels bombardejos sobrè, Tarragona 


(1937-1939) 


A partir d'aquí va venir la publicació de dos llibres, una exposició, les 
entrevistes a testimonis dels bombardejos, un documental, i donar a conèi- 
xer els fets als joves que participen en el projecte 4Els llocs de la memòriax, 
amb una proposta didàctica per als alumnes que ens visiten, que l'hem ti- 
tulat al tu que temportaries2s si haguessis de marxar de casa sense saber 
si mai més hi tornaries2 A partir d'aquí expliquem qui era Lluis de Salvador 
i com es va haver d'exiliar, què es va emportar i la història dels documents. 
Aquesta història també permet reflexionar sobre la situació que es vivia a 
Europa l'any 1994, quan ens van portar el fons de Lluis de Salvador, amb la 
Guerra dels Balcans, i la situació actual amb la guerra de Síria i la fugida 
dels ciutadans des de llocs en conflicte. 

La importància de la conservació de la documentació a les biblioteques 
i els arxius per preservar la memòria i evitar que tornin a passar fets sem- 
blants. Acostar la història d'una manera més empàtica, posar-se al lloc dels 
qui han de marxar de casa. La reflexió pot continuar a les aules, ja que, 
malauradament, aquests fets es continuen produint i no queden tan lluny 
de la realitat que viuen els joves actualment. 

La darrera activitat que hem dut a terme al voltant de la documenta- 
ció va ser al gener de 2019, dintre dels actes commemoratius del Vuitantè 
aniversari del final de la Guerra Civil a Tarragona. A eLa clau de la memò- 
riar, tres actors van posar veu als escrits de Lluís de Salvador amb la lectura 
dels fragments més significatius. El lloc triat va ser la sala del sarcòfag del 
Pretori romà. I mentre escoltàvem aquelles veus, sobre les parets de pedra 
del que fou antiga presó, es projectaven imatges dels avions sobrevolant la 
ciutat i els efectes dels bombardejos. L'acte va finalitzar amb la lectura dels 
noms, cognoms i edat de totes les víctimes mortals que van passar de ser un 
número a tenir un nom. 


e Conclusió 


La BHMT l'entenem com a lloc de memòria on trobem tant les publicacions 
actuals com els fons patrimonials provinents en molts casos de donacions. 
Els diferents llegats donen prestigi i reconeixement a la BHMT, gràcies a 
ells podem acostar el patrimoni bibliogràfic aquí dipositat a la societat i 
això hem d'agrair-ho als qui d'una manera desinteressada han decidit do- 
nar les seves colleccions a l'Ajuntament. La nostra missió és conservar-ho, 
però també fer-ho accessible i difondre-ho per a l'enriquiment cultural de 
tota la societat. 

L'entenem també com un servei de referència on compartir i fer acces- 
sible la informació, generar noves idees, pensant en la qualitat i la millora 
continua del servei. Volem propiciar el treball collaboratiu a través de l'in- 
tercanvi de coneixement, ja sigui amb altres institucions o amb els matei- 
xos usuaris i investigadors. Per això cal fer visible i difondre el treball i les 
iniciatives que es porten a terme. Una feina pendent és saber com ens fan 
servir, què busquen i com ens troben, per poder millorar o canviar aspectes 
de la difusió i conèixer millor l'impacte de les iniciatives digitals. Seria in- 
teressant fer un seguiment per detectar espais de millora, rebre informació 
de retorn de manera directa i interactuar amb els usuaris per optimitzar i 
millorar el que oferim. 


Diem Mons ui 


M. ELENA VIRGILI BERTRAN 
Biblioteca Hemeroteca Municipal de Tarragona 

JOSEP CAIXAL 
l LLAURADÓ 


VIDA l ENTORN D'UN 
ANARQUISTA TARRAGONÍ 


Xavier Caixal i Baldrich 


Aquest article analitza i fa un recorregut. — (his article analyses and traces the 
per la vida de l'anarquista Josep Caixal — life of anarchist Josep Caixal and the 
i el món que el va envoltar. Nascut a —vorid he vvill be involved in. Born in 
Reus i militant de la CNT a Tarragona, a Reus and a member of the CNT in 
la qual va pertànyer fins a la seva mort. —larragona, vhere he died in exile, he 
a l'exili, va viure més anys lluny de la. — lived for years on his ovvn land. V/hile 
seva terra que no pas a casa. Mentre —he vas a councillor of the Tarragona 
era conseller de l'Ajuntament tarragoní, —City Council, during the Civil Mar, 
durant la Guerra Civil, va fomentar — he promoted poultry farming in the 
l'avicultura a la ciutat i va impulsar la — city and encouraged the CNT Popular 
Cooperativa Popular de la CNT. —Cooperative. 

granja avícola, proveiments, 
cooperativa popular, exili 

e Introducció 


Estiu de 1905, 4 d'agost. A l'estació de Reus, un jove de quasi tretze anys 
espera el tren per començar un viatge que el portarà fins a Suissa per viu- 
re-hi una llarga temporada. La seva família ha anat a acomiadar-lo. Està 
molt illusionat perquè se'n va cap al que ell creu que és el paradís terrenal, 
més enllà de la frontera espanyola. Poc s'imagina com evolucionarà la seva 
manera de veure el món des d'aquell dia, i molt menys que trigarà catorze 
anys a tornar a viure a la terra que l'ha vist néixer. 

El jove de qui parlem és en Josep Caixal Llauradó, l'avi patern de qui es- 
criu aquest article. Quan va acabar la Guerra Civil es va exiliar a França, i 
més tard, el 1954, a l'Argentina, on es va reunir amb la seva filla Dàlia, que 
hi havia emigrat, i on hi va morir l'any 1962. Durant el seu exili francès va 
escriure sovint a la família que havia deixat enrere: la seva dona, Maria Sa- 
las Ferré, i les seves tres fllles i un fill, Dàlia, Palmira, Eliseu i Maria. No 
sabem si tota aquesta correspondència va arribar al seu destí, però les més 
de tres-centes cartes i postals que sí van arribar, s'han conservat i han servit 
de base per a la investigació que ara presentem. 

Respecte a allò que escriu des de l'exili, entremig de les questions lògi- 
ques de temàtica familiar, hi trobem alguns comentaris ideològics i d'opi- 
nió, a més d'algun comentari sobre coses passades abans d'exiliar-se. Cal 
destacar, també, una llarga narració descriptiva dels catorze anys que va 
viure a Suissa i Alemanya quan era jove, i el relat també extens de la seva 
fugida cap a l'exili. Lexistència de tot aquest epistolari ha estat clau per po- 
sar fil a l'agulla a una recerca exhaustiva en premsa de l'època, en llibres 
d'història i assaigs, i en arxius històrics, per tal d'aprofundir en les seves vi- 
vències i poder-les explicar amb encert. Tot i que va ser molt actiu en la seva 
trajectòria anarcosindicalista, la seva activitat és molt dificil de localitzar. 
Suposo que una de les causes d'aquesta dificultat és la seva preferència per 
mantenir un perfil baix, tal com en certa manera va recordar una vegada a 
Formós Plaja en una carta: 4Estoy, como siempre, desprovisto de ambición 
de encumbramiento-.: 


1 Frase extreta d'una carta enviada des de Montpeller a Plaja, que estava exiliat a Mèxic. El 
llegat de Plaja està dipositat a la Biblioteca Pública Arús de Barcelona, i aquí hem localitzat 
quatre cartes que li va enviar Caixal, dues des de França i les altres dues des de l'Argentina. 
Fons Hermós Plaja, R. 8-4-37/7. Biblioteca Pública Arús, Barcelona. 

Enla narració sovint inclourem les seves paraules textuals, en castellà. A 
banda d'alguna paraula o expressió esporàdiques, fins l'any 1952 no trobem 
res escrit en català, i és precisament com a resposta a la seva filla Dàlia quan 
li pregunta per què no escriu en català: 


En ma joventud, jo mai vareitx cursà la gramatica catalana, y lo que de 
nostra parla coneixu y escric, ho dech a la lectura. Desde luego ho escric 
com un comarcal y tal com aprengue de la gent del poble, no dels aca- 
demics. En ma joventud tingué bastante predisposicio en apprendre els 
idiomes, y com siga prestaba attencio en la forma qu'els altres escribien, 
aquesta es la causa de que sigué un autodidacta en catala y alemany, tambe 
en francés, sense tindre la pretenció de la perfecció. En propera lletra ja et 
contaré alguna cosa en catala. 


e Joventut a Suissa i Alemanya 


Andreu Caixal Miró, montblanquí establert a Reus, el pare d'aquell jove que 
esperava el tren a l'estació de Reus, l'any 1905 té l'oportunitat d'enviar el seu 
fill gran de 17 anys, l'Andreu, una temporada a Suissa amb la família d'un 
amic seu que, com ell, es dedica al negoci de vins, una tal família Vidiella. 
El seu fill treballaria a l'empresa dels Vidiella i així aprendria més sobre el 
negoci familiar. Però el fill no s'hi mostra gaire predisposat i, d'altra banda, 
al pare tampoc li fa gaire gràcia desprendre-se'n, perquè el necessita per al 
seu propi negoci. Davant d'aquest dilema familiar, el seu fill Josep, amés jo- 
ven y con ansias de seguir mundo-, demana d'anar-hi ell, i la seva proposta 
és acceptada. 

Així doncs, el 4 d'agost d'aquell estiu, el jove Caixal agafa el tren cap a 
Barcelona, on el recollirà la família Vidiella per sortir l'endemà cap a Aarau, 
capital del cantó suís d'Argòvia, que és on viuen i tenen el negoci. Només 
arribar a França va escriure que amis ilusiones sufrieron un rudo golpe, ya 
que yo en mi tierna infancia me creía que Francia era el paraíso terrenal 
y que todo el mundo vivía sin las penalidades del trabajo, y al ver que allí, 
como en Espafia, el que no trabaja no come, mis ilusiones sobre este país se 
desvanecieron, mas en fin, animoso de seguir mundo, nada di a compren- 
der a nadie y continué el viaje sin demostrar el màs mínimo desencanto-. 
De totes maneres, quan va entrar a Suissa, a mesura que el tren anava avan- 
çant el seu entusiasme anava renaixent. 

Naixement d'un anarquista 


El juny de 1907 va marxar d'on era arran d'una falsa acusació dels seus pa- 
trons. La senyora Vidiella el va tractar de mentider quan ell va evitar mani- 
festar-se en contra d'altres treballadors. Ell li va respondre que potser era 
més mentider qui l'acusava que no pas ell, i aquesta resposta li va valdre 
una bufetada. 

Abans de marxar va escriure per demanar feina a diversos empresaris 
catalans establerts al país, però, quan aquests consultaven els Vidiella, ells 
contestaven que era un anarquista i que no l'agafessin. Com que no trobava 
feina, finalment, va decidir marxar direcció cap a casa, amb trenta francs 
a la butxaca, i aturar-se a tot arreu on sabia que hi residien empresaris o 
comerciants espanyols. A la quarta ciutat, Biel, un empresari del Pla del Pe- 
nedès li va donar feina. Si no n'hagués trobat, la seva intenció era, quan se li 
acabessin els diners, dirigir-se a algun consolat espanyol i demanar que el 
repatriessin, però no va caldre. 

Després de quatre mesos a Biel se'n va anar a la ciutat alemanya de Múl- 
hausen: per treballar en el negoci de vins que tenia allí un germà de qui 
l'havia acollit a Biel. S'hi va estar quatre anys. 

Un dia, el cònsol espanyol de Basilea va visitar el seu patró i quan aquest 
li va comentar que tenia com a treballador a un tal Caixal ell va respondre 
4jAh, el anarquistalx, za lo que el patrono, sin saber de qué iba, le contestó, 
"pues estos me gustan porque saben cumplir en su trabajo"s. El patró va 
explicar aquesta conversa a Caixal, i aleshores va ser quan es va assabentar 
que se'l coneixia amb aquest sobrenom, esin saber ni yo mismo lo que era 
ser anarquista. 

En una altra ocasió, mentre vivia a Múlhausen va rebre una invitació 
per anar a fer una visita turística a Estrasburg. Qui el convidava era Ramon 
Mayner Socies," aleshores diputat d'Unió Republicana a les corts espanyoles 
pel districte electoral de Tarragona-Reus-Falset, zel cual quiso verme ya que 


2 En francès, Mulhouse. En acabar la Primera Guerra Mundial, el Tractat de Versalles la va 


convertir en ciutat francesa. 


3 Ramon Mayner Socies: va ser diputat d'Unió Republicana en quatre legislatures, des de 
l'any 1903 fins al 1914. També va ser una figura important en el ram del comerç de vins, 
membre de les juntes directives de la Cambra de Comerç, del Centre de Lectura i de la junta 
d'obres del pantà de Riudecanyes, i membre del consell d'administració de La Electra Reu- 
sense. Nascut al Vendrell, va ser nomenat fill adoptiu de Reus el 8 de maig de 1907 en agra- 
iment, es deia, per haver fet tot el possible pels treballs sobre el pantà de Riudecanyes i el 


servei telefònic entre Reus i Barcelona. 

le unía mucha amistad con mi padre,. Mayner estava de viatge amb la seva 
família i diu Caixal que evisité con ellos lo que nunca hubiera visto, su her- 
mosa Catedral, una de las més importantes de Europa, con su reloj único 
en el mundos. El que ens importa destacar, però, és el tipus d'amistats que 
tenia el seu pare, un preludi de divergències futures, i potser no tan futures. 


Visites a casa 


El 1910 va fer un viatge per visitar breument la seva família, i més tard, quan 
feia mig any que vivia a Heidelberg, hi va tornar per una estada més llarga, 
del setembre de 1912 fins al febrer segient. Sobre aquesta darrera estada, 
ell diu que va estar al costat dels seus familiars fins que adecidí nuevamente 
regresar a Heidelberg solicitado por la casa donde había prestado mis ser- 
viciosx. Però casualment hem fet una descoberta que ens fa posar en dubte 
aquesta afirmació: el dia 16 de febrer de 1913 va ser sortejat per anar a fer el 
servei militar." Estirant d'aquest fil hem localitzat l'acusament de recepció, 
signat per la seva mare el 20 de gener, de la notificació que el cita a l'Ajunta- 
ment el dia 26 per fer els tràmits previs al sorteig. No hi va anar, i més tard, 
el dia del sorteig, probablement ja havia marxat cap a Heidelberg. 

Després del sorteig, el dia 2 de març, va tenir lloc l'acte de classificació 
dels mossos de la seva lleva. A les actes de la sessió hi diu: 4No se presentó 
ni nadie respondió por él a pesar de haber sido llamado por tres veces con- 
secutivas con intervalos de 15 segundoso.$ Un cop l'Ajuntament va acabar de 
fer tots els tràmits necessaris, el dia 9 de maig sell declara definitivament 
pròfug a tots els efectes legals i sel condemna al pagament de totes les des- 
peses que ocasioni la seva captura i trasllat." Però, què passa si no el troben2 
Doncs que la seva família haurà de pagar una multa anual durant deu anys, 


CONGRESO DE Los DiPuTaDos (en línia): Archivo Histórico de Diputados 1810-1977, a svvvvVv.con- 
greso.ess (consulta: 23 de novembre 20191. 

OrsrI TRILLES, Josep (1992): Diccionari Biogràfic de Reusencs, vol. 2. Reus: Ajuntament de 
Reus, pàg. 446. 

RISUENO, Josep: dUna mica de llum a la història de l'electricitat a Reus (XIDv, a reusdigital. 
cat, 08.08.2013. 


TRiCaz, Enric (2010): Homes i dones pels carrers de Reus. Valls: Cossetània Edicions, pàg. 101. 
4 Diario de Reus, 18.02.1913. 


5 Ajuntament de Reus. Quintes. Oficis. 1913-1914. ACBC280-20-T1-8641 (Arxiu Comarcal del Baix 
Camp (ACBC)). 


6 Ajuntament de Reus. Quintes 1913. ACBC280-20-T1-7872, núm. 47 (ACBC). 


7 Ibíd., núm. 222-224. 

que deixaran de pagar quan el trobin, i aleshores haurà de fer cinc anys de 
servei, fora de la península, sense poder gaudir mai de cap permís.i Però, 
què passa si el troben després dels deu anys prescrits de multa: No ho hem 
aconseguit esbrinar, però en tornarem a parlar més endavant..., quan ha- 
gin passat els deu anys. 

Lestatus social de la família que intuim de l'amistat amb gent com 
Mayner i de les consultes que hem fet al padró de Reus de l'època, ens por- 
ta a la conclusió que poc l'importava al seu pare l'import de la multa, 25 
pessetes anuals," però que de ben segur no li va agradar gens que el seu fill 
malmetés la reputació de la família d'aquella manera. Així doncs, no ens es- 
tranya que ningú anés a respondre per ell quan el van citar a l'Ajuntament. 

No sabem quin dia de febrer va marxar un altre cop cap a Alemanya, si 
va ser abans o després del dia del sorteig, però és evident que sabia per- 
fectament que la seva marxa era també una fugida. O potser només era 
això segon: Quan havia tornat a Reus, realment tenia intenció de tornar 
a marxar o pretenia quedar-s'hi. No ho podem saber, però hi ha un parell 
de detalls que ens fan pensar que realment va fugir. D'una banda, va estar 
molt poc temps a la casa de Heidelberg des de la qual suposadament l'ha- 
vien reclamat. D'una altra, en una de les seves cartes des de l'exili diu que 
nunca me ha gustado el oficio de las armaso, i aquella fugida ens pot donar 
a entendre que de jove ja era del mateix parer. Sigui com sigui, dubtem que 
mai arribem a tenir resposta per a aquestes preguntes. 


La Primera Guerra Mundial 


sons sscsssssessssessesssssseessssssssssseesssesssssssses ses ses 


Abans de continuar farem un breu resum del seu periple entre 1910 i 1913 
fins que va arribar a Heidelberg. 

Va deixar la feina a Miilhausen econ ansias de conocer màso i va fer cap a 
Mannheim on s'hi va estar vuit mesos. Allí va rebre una proposta d'un espa- 
nyol que volia installar un negoci a Alemanya, però no sabia on installar-se 
ni coneixia l'idioma. Va acceptar la proposta de muntar el negoci junts i fer- 
li d'intèrpret. Després de buscar el millor lloc per al negoci a diverses ciu- 
tats van acabar establint-lo a Erfurt, però el negoci no va funcionar i es van 


8 FERNANDEZ RODRÍGUEZ, Manuela, MARTÍNEZ PENAS, Leandro, PRADO RuBio, Erilta (eds.) (2018): 
Legislación espafiola sobre reclutamiento militar, 1910-1912. Valladolid: Omnia Mutantur, pàg. 53- 
541193. 

9 Limport de la multa depenia de la cèdula personal dels pares (Ibíd., pàg. 54), què en aquest 
cas era de classe 9. Ajuntament de Reus. Padró. Cèdules personals 1916. ACBC280-20-T1-3078, 
pàg. 475. (ACBC) 

separar. Aleshores se'n va anar a VVeimar, on va treballar en una fruiteria 
durant quatre mesos. Després va anar a Gera, on també va estar-hi pocs 
mesos, i d'allí va fer cap a Rarlsruhe, a casa d'un germà del diputat Ramon 
Mayner. Aquest senyor Mayner tenia sucursals dels seu negoci a diverses 
ciutats i el va enviar a Heidelberg. Quan portava prop d'un any allí sen va 
anar a Reus, i aquí és on reprenem la història que ens ocupa. 

Quan feia pocs mesos que havia tornat a Heidelberg diu que ese desper- 
taron en mi nuevamente las ansias de correr y conocers i va anar a parar a 
Schvvàbisch Gmúnd, a uns cinquanta quilòmetres de Stuttgart. Allí va treba- 
llar a casa d'un tal senyor Cabré, per qui feia viatges per la tota la ecomarca-. 

A començaments de 1914 el senyor Cabré el va ajudar a posar un negoci 
(desconeixem de quin tipus) al poble de Schorndorf. Uns mesos més tard, 
el 28 de juliol, dme sorprendió la declaración de la Guerra Mundial del 1914, 
trayendo por consecuencia de esta guerra la falta de géneros importados de 
Espafia, por cuya causa me deshice del negocio prefiriendo ir nuevamente 
de empleado-s. A començaments de 1915 va liquidar el negoci i se'n va anar 
cap a Munic, on només s'hi va estar sis setmanes. D'allí es va traslladar a 
Heilbronn (sis o set mesos) i a començaments de 1916 a Pforzheim. Preocu- 
pat pel conflicte bèHic, l'octubre d'aquell any va solicitar el passaport i es va 
traslladar a Suissa, on no havia tornat des que se n'havia anat a Milhausen 
la tardor de 1907. 

Durant tots aquests anys a Alemanya, a banda de la diversitat de llocs on 
hem esmentat que va viure, va fer molts viatges per visitar amistats, anar a 
exposicions i fer turisme en general. Com ell diu sovint, era inquiet i tenia 
ganes de córrer i conèixer. El fet que deixés d'anar a escola als dotze anys no 
vol dir, en absolut, que deixés de banda la seva formació, va ser totalment 
autodidacte, i ho fa evident amb el segient paràgraf: 


En mi tierna juventud, un día, estando ya en Suiza, quise sacar una cuenta 
de bastante facilidad y, habiéndoseme olvidado por falta de pràctica, no 
pude sacarla. Me avergoncé de tal manera de mi mismo que a partir de 
entonces me dediqué con bastante asiduidad al estudio de cuanto venía a 
parar a mis manos, y cuando nada tenía, me lo buscaba. 


Pel que fa a la seva ideologia anarquista, en el relat del seu periple per 
Europa no en fa cap menció explícita. Tanmateix, tan bon punt arriba de 
tornada a casa es fa evident que quan molts anys abans se'l va començar 
a conèixer com l'anarquista, ell no va trigar a esbrinar el significat d'aquell 
mot i a trobar-lo encertat. I, d'acord amb les inquietuds que mostra en el 

paràgraf anterior, és lògic pensar que va llegir i estudiar molt en aques- 
ta direcció. A més, abans de la Primera Guerra Mundial hi havia conflictes 
socials arreu d'Europa, i no ens estranyaria que Caixal els seguís de ben a 
prop i s'hi identifiqués. 

I pel que fa a fer comptes, per què no dir-ho, ho devia practicar força, 
perquè anys més tard veurem que serà tresorer de diverses organitzacions. 


e Tornada definitiva a casa 


El gener de 1919 va morir el seu únic germà (també tenia una germana pe- 
tita, Gertrudis, Tula) i el seu pare li va demanar que tornés per fer-se càrrec 
del negoci. El març va tornar, i ja no tornaria a sortir més del país fins al 4 de 
febrer de 1939, quan marxaria cap a l'exili per no tornar ja mai més. 

Però quan va tornar a ser a casa, segons diu ell, el seu pare va decidir 
no deixar-lo participar en el negoci 4y en vista de ello volví a trabajar de mi 
oficio, desentendiéndome de cuanto me había ofrecidox. Que se'n va de- 
sentendre, ens ho creiem, però que el seu pare no el deixés participar ja ens 
costa més de creure. Ell pertanyia a la classe obrera, i tenir un negoci amb 
empleats al seu càrrec anava en contra dels seus ideals, de la seva visió d'un 
món en el qual la lluita de classes és ineludible per a poder arribar a assolir 
un món just, no volia posar-se al costat dels explotadors. Davant d'un fill 
així, seria lògic que el pare no posés el negoci en les seves mans, però encara 
trobem més lògic que fos el mateix fill qui no volgués fer-se'n càrrec. 

D'altra banda, també ens sembla molt estranya la motivació del seu pare 
per fer-lo tornar, perquè el seu fill Andreu, en cas de no haver mort, és molt 
dubtós que s'hagués fet càrrec del negoci, no pel fet que visqués a Barcelo- 
na amb la seva dona i una filla, sinó perquè era militar professional. Així 
doncs, opinem que el pare va fer servir la mort del seu fill gran com a excusa 
per fer tornar el petit i, probablement, mirar de aredreçar-lo:. 

I el Josep, no ho va veure això2 Segur que sí, és clar, però creiem que 
la idea de tornar feia temps que li rondava pel cap, i la proposició del seu 
pare, tot i no creure-se-la, li va donar l'empenta final per decidir-se a fer- 
ho. Però, per què creiem que va ser així Ara ho veurem. 

La conflictivitat social que s'estava vivint arreu d'Europa —la qual mai 
es va apagar del tot amb la guerra, i un cop acabada aquesta va revifar amb 


10 ZERZAN, John (2018): A People's History of Civilization. Port Tovvnsend, EUA: Feral House, 
pàg. 264-291. Edició en català: CarxaL 1 BALDRICH, Xavier (trad.) (2020): El paper del poble en la 


història de la civilització. Tarragona: Lo Diable Gros (en premsa). 

força— havia sigut clau per a l'evolució ideològica de Caixal, i Catalunya no 
era, ni de bon tros, una excepció en aquest sentit." En definitiva, la violèn- 
cia social eva assolir a Europa, Espanya i, sobretot a Catalunya, unes cotes 
d'intensitat desconegudes des de les insurreccions revolucionàries del se- 
gle xix,.2 Ell, molt probablement se sentia atret per la situació que es vivia 
a la seva terra i no creiem que fos casualitat que tornés a mitjans de març, 
abans que s'acabés la vaga de la Canadenca, en un any molt conflictiu, com 
molt bé explica Maria Amàlia Pradas en el capítol titulat 41919, any convul- 
siUx del seu llibre L'anarquisme i les lluites socials a Barcelona 1918-1923.8 

En resum, opinem que tant pare com fill van trobar en la mort del l'altre 
fill i germà l'excusa perfecta per ocultar les seves intencions reals, i que tots 
dos sempre es van abstenir de desvelar-les explícitament. En el cas del fill, 
un dels motius d'aquest secretisme podria ser molt bé el respecte que sem- 
pre va mostrar vers el seu pare. 


Ingrés a la CNT 


Caixal ens ha dit que va tornar a treballar del seu ofici, però en cap moment 
ens ha dit quin era aquest ofici. En el relat de la seva joventut per Europa diu 
que ha treballat un parell de vegades amb comerciants de vins i una vegada 
a una fruiteria, però no diu res més sobre eltema. Sabem, però, que des que 
Va tornar va fer sempre de cambrer, fins i tot a l'exili, tot i que aleshores va 
haver de fer moltes altres feines fins que no s'hi va poder tornar a dedicar. 
Hem pogut confirmar que en algun moment de l'any 1920 ja treballava de 
cambrer, però no sabem si ja hi treballava abans d'aquest moment. Per les 
paraules de Joan Garcia Oliver deduim que si ho va fer no va ser la seva única 
feina. Caixal i Garcia Oliver van ser amics. Tot i haver nascut tots dos a Reus, 
es van conèixer l'any 1919 a Barcelona (quan Caixal va marxar cap a Suissa, 
Garcia Oliver només tenia tres anys). En el seu llibre autobiogràfic El eco de 
los pasos, Garcia Oliver diu sobre Caixal: ecamarero que trabajó en Barcelona 
de todo, hasta de enterrador, junto con Callejas, cuando la bohemia revolu- 
cionaria de ambos los empujaba a buscar algo de que comer-.Y Això és tot el 


11 AlsA 1 PàMPols, Ferran (2019): La vaga de la Canadenca. Barcelona: Edicions de 1984, pàg. 99- 


105 (capítol titulat 4Violència social i guerra brutax). 
12 Alsa 1 Pàmpols, Ferran (2016): El foc de Prometeu. Tarragona: Lo Diable Gros, pàg. 113. 


13 PRADAS BAENA, Maria Amàlia (2003): L'anarquisme i les lluites socials a Barcelona 1918-1923: la 


repressió obrera i la violència. Barcelona: Publicacions de l'Abadia de Montserrat, pàg. 53-113. 


14 GARCIA OLIVER, Joan (1978): El eco de los pasos. París: Ruedo Ibérico, pàg. 80. 

que sabem sobre què va fer Caixal aquell 
any, però en aquesta frase trobem una 
altra informació interessant. En totes les 
cartes que des de l'exili Caixal escriurà a 
Plaja, sempre dona records per Callejas, 
que compartia exili amb ell a Mèxic. Ara 
sabem que aquell any ja havien compar- 
tit experiències, a Barcelona. Ens té molt 
intrigats, però, com va conèixer Caixal els 
altres dos, perquè ells dos es van conèi- 
xer, aquell mateix any, a la presó Model. 5 
Els va conèixer ell també a la presó2 És 
una questió que encara tenim pendent 
d'investigar, però no seria gens estrany que fos així si tenim en compte que 
a l'estiu d'aquell any hi havia a Catalunya uns quinze mil obrers empreso- 
nats. Tanmateix, hem de tenir present que Garcia Oliver també era cam- 
brer i aquella tardor va treballar al restaurant de l'Hotel Moderno,Y i també 
és possible que ells dos es coneguessin treballant allí. Ara bé, hem de tenir 
present que Garcia Oliver va anar a la presó, aquest cop, com a consequència 
d'una vaga de cambrers quan treballava en aquest hotel. 

Aquestes dues amistats són una prova evident que Caixal no va trigar 
gaire a tenir contactes amb gent de la CNT quan va tornar de l'estranger, 
Garcia Oliver hi va entrar mentre treballava a l'esmentat hotel," i Callejas 
ho havia fet el 1916.5 Caixal s'hi va afiliar el 1920, hem localitzat una llista 
d'afiliats que així ho confirma. La llista és del Sindicat Únic de l'Alimentació 
de Tarragona i està confeccionada l'any 1937. La llista consta de 427 afiliats 
i ell hi apareix amb el número 1, afiliat el 1920, el més antic de tots, P l'únic 
membre que quedava aleshores dels inicis del sindicat. 


15 PORTELLA Cout, Josep (2012): Liberto Callejas, l'anarquista incommovible. Ciutadella de Menor- 


ca: Ses Voltes, pàg. 18. 


16 TERMES, Josep (1987): De la Revolució de Setembre a la fi de la Guerra Civil (1868-1939), vol. VI. A: Vi- 
LAR, Pierre (dir.), TERMES, Josep (coord.): Història de Catalunya. Barcelona: Edicions 62, pàg. 301. 


17 GARCIA OLIVER, Op. Cif., pàg. 27. 
18 Ibíd. 


19 PORTELLA Coll, op. cit., pàg. 17. 

20 CNT (Espafia) Archives, Archivo de la Federación Local de sindicatos adheridos a la CNT, Tarra- 

gona, inventari núm. 104B.2.d (Institut Internacional d'Estudis Socials, Amsterdam (IISG)). 

Al seu llibre, Garcia Oliver explica que a totes les capitals de comarca 
del Camp de Tarragona hi havia algun sindicat únic de la CNT constituit, 
excepte a Reus, malgrat que era l'única que tenia una economia industrial 
important. La classe obrera de Reus, diu, estava organitzada en societats de 
resistència dominades pels socialistes o pels republicans lerrouxistes, però 
els darrers anys la militància anarquista pràcticament havia desaparegut. 
Així doncs, a despit dels consells en sentit contrari, va decidir anar a Reus 
amb la intenció de capgirar la situació. Caixal, com hem vist, sembla que 
va optar per anar a Tarragona i afiliar-se al Sindicat de l'Alimentació que 
s'havia constituit l'estiu de l'any anterior," però, malauradament, no hem 
aconseguit saber res del que hi va fer. És molt probable que fos aleshores 
quan va conèixer a Formós Plaja, que era el secretari de la Federació Provin- 
cial" i director del setmanari Fructidor, del qual parlarem tot seguit. 


El Comitè propresos 


sas sesecsssceesesessssssessssessesssssssssesessssssssssssesseessssses see 


Com ja hem assenyalat anteriorment, es vivia una època de convulsió social 
extrema. Tot i que considerem que conèixer-la amb profunditat ajuda a en- 
tendre millor a Josep Caixal i el seu entorn, no creiem que aquest article si- 
gui el lloc adequat per fer-ne una descripció exhaustiva i, a tal efecte, reme- 
tem el lector als diversos llibres que trobarà a la bibliografia sobre el tema. 
L'agost i el setembre de 1919 Formós Plaja va dirigir a Reus el setmanari 
Fructidor, amb el subtítol 4Portavoz de la clase trabajadora de la Provincia y 
defensor de los explotados del mundo-. En els pocs números que van sortir 
a la llum són habituals els escrits en solidaritat amb els companys presos, i 
especialment amb dos d'ells, Josep Queralt Pàmies (Diego) i Magí Busquets 
Vilanova (Cherí), membres de la Federació Agrícola de Valls. Aquests dos 
estaven acusats d'haver assassinat, el 31 de març, l'advocat Josep Caylà Mi- 
racle, director del Banc de Valls i vicepresident de la Mútua de Propietaris. 
Es dona el cas que l'ordre de detenció dels dos acusats es va donar quatre 
dies abans de l'assassinat, i quan ells, després d'amagar-se uns dies, van 
decidir presentar-se per saber el motiu de l'ordre, se'ls va acusar de l'assas- 
sinat i no van saber per què s'havia cursat l'ordre de detenció en un primer 
moment. És interessant fer notar que el Diario de Tarragona s'havia limitat 


21 GARCIA OLIVER, Op. cit., pàg. 37. 
22, Fructidor, 10.08.1919. 


23 GARCIA OLIVER, OD. CI, pàg. 49. 

a publicar la notícia de l'assassinat," però en cap moment es va fer ressò de 
les detencions ni del judici. 

El febrer de 1920, Plaja torna a publicar Fructidor, ara a Tarragona i amb 
el subtítol ,Órgano de la organización obrera de la provincia de Tarragona-. 
Aquesta segona època del setmanari serà més llarga que l'anterior, i durarà 
fins a l'agost. Diego i Cherí seran jutjats a mitjan abril i el fiscal demanarà 
per a ells la pena de mort. Fructidor reflecteix com els comitès propresos de 
tota la província es mouen en una intensa campanya a favor de l'allibera- 
ment dels dos. A més, dins la campanya, durant les set setmanes prèvies 
al judici, Ramon Olmedo hi publica una sèrie d'articles extensíssims a fa- 
vor dels dos companys presos. La campanya conclou amb un suplement de 
dues pàgines el 10 d'abril i un míting multitudinari al teatre Moderno de 
Tarragona, el diumenge dia 11, previ al judici. Finalment són absolts.5 

Tota aquesta efervescència va donar un impuls molt important als di- 
versos comitès propresos de la província, els quals van sortir reforçats del 
primer Congrés Local de Sindicats que es va celebrar a Tarragona els dies 
19, 20 i 21 de març, promogut per Plaja. El sisè punt de l'ordre del dia del 
congrés serà: 4 Es conveniente constituir una Comisión provincial pro-pre- 
sosdx.5 La resposta va ser afirmativa, i es va constituir el Comitè Propresos 
Provincial per coordinar tots els comitès locals existents. Caixal en serà el 
tresorer. 

Tres anys més tard, el 28 de gener de 1923, Plaja publicarà a Reus un altre 
setmanari, Acracia, del qual només en sortiran cinc números, fins al 17 de 
març. La redacció estarà al primer pis de la Raseta de Sales, número 6. Als 
baixos del mateix edifici hi ha la seu del Comitè Propresos Provincial. 7 Un 
cop més, la publicació de Plaja es converteix en portaveu i impulsora del co- 
mitè, del qual publica els comptes, signats per Caixal. El 10 de febrer, Caixal 
també hi publica un escrit comunicant l'inici d'una campanya oral propre- 
sos i instant a sindicats i altres entitats que acullin mítings i conferències. 

No tenim constància de cap altra activitat de Caixal dins el comitè. Hem 
de fer notar, però, que torna a ser a Reus, i que ara està clar que ell i Plaja 
van de la mà. 


24 Diario de Tarragona, 2-04-1919. 
25 Fructidor, 17-04-1920. 
26 Fructidor, 27-03-1920. 


27 SORIANO JIMÉNEZ, Ignacio Clemente (2016): L'anarquisme a Tarragona (1917-1924). Formós Plaja 

e Dictadura i República 


Quan al setembre del 1923 arriba la Dictadura de Primo de Rivera, la repres- 
sió contra la CNT es va incrementar i es va veure abocada a la clandestinitat. 
Malauradament, sobre aquest període sabem ben poca cosa de Caixal. A 
banda de fets de caire personal com ara el seu matrimoni i el naixement de 
les seves filles i d'un fill, sabem dues coses concretes, una que hem trobat en 
un diari i una altra que ell va explicar en una carta des de l'exili. 

El 16 de gener de 1924, el diari Tarragona publica la segitent nota: 


Por la policía gubernativa de Reus ha si- 
do detenido el sindicalista José Caixal 
Llauradó, como presunto prófugo. 

9900000 


Hem repassat tots els exemplars de la clandestina Solidaridad Obrera 
d'aquell mes que es conserven a Cedall (vevvvv.cedall.org) i hi hem trobat 
unes quantes notes informant de la detenció de companys per tot el terri- 
tori, però cap d'aquestes esmenta Caixal. Això, i que no se'n faci cap menció 
ala nota, ens fa sospitar que la detenció no té a veure amb la seva actuació 
sindical, més aviat la paraula prófugo deu fer referència al servei militar que 
no va complir deu anys abans. Ens ha estat impossible trobar cap document 
en cap arxiu que ho confirmi, però l'ús d'aquesta paraula i el fet que ja ha- 
vien passat els deu anys de multa prescrits per la llei per a qui era declarat 
com a pròfug ens fan pensar que aquesta detenció hi està relacionada. Com 
hem dit anteriorment, no sabem que passava amb els pròfugs un cop pas- 
sats deu anys d'haver-ho estat declarats, però ara, un cop passats els deu 
anys veiem que el detenen. El que va esdevenir amb la detenció només ho 
podem especular, ara bé, no devia tenir consequències gaire greus perquè 
dos mesos després es va casar i a finals d'any va néixer la seva primera filla. 

L'altre fet que coneixem d'aquesta època l'explica en una carta que escriu 
l'any 1952, des del seu exili francès, a la seva filla Dàlia, que recentment ha- 
via emigrat a l'Argentina, i fa referència al dia 28 d'octubre de 1927, quan el 
rei Alfons XXIII va visitar Tarragona" i ell estava malalt de tifus: 


En la tuya me dices que cuando vino el Rey me detuvieron. No es cierto, tie- 
nes confusión o malentendido. Tenía yo entonces el tifus y estaba postrado 
enla cama. No hubo ni siquiera orden de detención, pero sí de vigilancia, y 


28 ArxiPortus, el blog de l'Arxiu del Port de Tarragona. Les visites d'Alfons XIII al Port de Tarrago- 
na. En línia, shttps://arxiportus.blogspot.com: Iconsulta: 26 de novembre de 20191. 

estaba nuestra morada vigilada por un policía (con disimulo). Este policía 
era, casualidad, de los buenos y me apreciaba, pero tenía que cumplir su 
misión, y como comprendía que esta vigilancia era hacer el indio, para su 
propia tranquilidad (creo yo) se tomo la libertad, dada la mutua simpa- 
tía que existía conmigo, en visitarme en mi lecho, que convencido por sus 
propios ojos de la realidad, dejó de prestar vigilancia severa de la cual tenía 
orden. Todo esto me lo contó él mismo una vez yo repuesto. Mientras que 
para los otros fueron aquellos días de mucho trajín para ellos, en cambio él 
se lo pasó tranquilo sin tener otra misión que cumplir. Estoy seguro que de 
no estar enfermo hubiera incluso servido en el banquete que se le obsequió 
en la Tabacalera a raíz de su inauguración, ya que incluso vinieron muchos 
camareros de Reus porque no había los suficientes en la localidad, incluso 
vinieron algunos mattre d'Hótel de Barcelona. Esto es lo que sucedió. 


e La Guerra Civil 


Un cop començada la guerra, Caixal es va traslladar ben aviat a viure, amb la 
seva família, als baixos d'una finca confiscada per la CNT al carrer Méndez 
Núfiez, número 23, en l'actualitat seu de la Cambra de la Propietat Urbana 
de Tarragona, pràcticament davant per davant de la Federació Local, que 
estava en el número 14. Una residència força convenient si tenim en compte 
que només entre l'octubre i el novembre d'aquell any Caixal va assistir com 
a mínim a vint assemblees o reunions, ben poques de les quals van acabar 
abans de la una de la matinada. 2 

En l'assemblea del 6 d'octubre és nomenat secretari del Sindicat de l'Ali- 
mentació. 

El 15 d'octubre es queixa de les condicions deplorables en què es troben 
els refugiats que acull la ciutat, i a l'assemblea de l'endemà, ell, Salvador 
Pérez i Magí Cunillera seran escollits per constituir un Comitè d'Ajuda als 
Refugiats. 

El dia 27 sel nomena, junt amb Bujàn i Salvador Pérez, per anar a entre- 
vistar-se amb el comissari de la Generalitat en relació amb unes denúncies 
presentades per un grup de refugiats provinents de Portugal. 

El 20 de desembre es constitueix la Comissió de Propaganda i Cultura, 
que estarà formada per Josep Alomà, Caixal, i cinc companys més. 


29 Actes i comunicats de la federació local de Tarragona, P.S. Barcelona-1444, Archivo General de la 


Guerra Civil Espafiola, Salamanca. 

Pel que fa al Sindicat de l'Alimentació, en data 10 de novembre té 175 afi- 
liats, una xifra que augmentarà un 24496 durant el segúent any si la compa- 
rem amb la llista de 427 afiliats que hem esmentat anteriorment. 


Conseller de l'Ajuntament 


sas sesecssscesssssessssssessssessssssssssssssssssssssssssseesssssse ses ss 


El 12 d'octubre Caixal, Domínguez i Ferran Lazcoz representen la CNT a 
una reunió dels sindicats i partits que tindran representació en el futur nou 
ajuntament per tal de negociar el nombre de consellers que els correspon 
a cadascun, i a l'assemblea del dia segient és ell l'encarregat d'explicar la 
reunió. 

A l'assemblea del 15 d'octubre s'escullen per votació els militants que re- 
presentaran la CNT al nou ajuntament, que es constituirà el dia 22. Dels 
trenta-quatre que es van presentar com a candidats, Caixal va ser un dels 
nou escollits. 

Al Ple de constitució del nou ajuntament es nomena Salvador Rueda 
Contreras, de la CNT, conseller regidor de la Conselleria de Proveiments. 
S'acorda que cada conseller regidor esculli dos consellers delegats perquè 
collaborin amb ell en les tasques de la seves conselleries. Un dels dos que 
va escollir Rueda va ser Caixal, l'altre el desconeixem. 


La granja avícola 


L'any 1925, quan feia un any i mig que s'havia casat i ja tenia una filla, havia 
marxat de Reus amb la seva família per anar a viure a Tarragona, ciutat què 
ja no abandonaria fins que marxés cap a l'exili. La primera casa on va viure 
a Tarragona estava a la Via Augusta, en la qual tenia espai per criar pollets i 
fins i tot hi tenia una incubadora. Tenia molta afició per l'avicultura i va ser 
el principal promotor la Granja Foment de l'Avicultura que es va construir 
a Tarragona el 1937. 

Des del primer moment que se li assigna el càrrec de conseller delegat 
de Proveiments sovint publicarà notes a la premsa marcant el preu de ven- 
da dels ous i la seva disponibilitat, des de la secció d'ous i aviram de la con- 
selleria." Els ous provenen d'una granja confiscada al camí de l'Àngel, però 
no són suficients per proveir la ciutat adequadament sense dependre de 
l'exterior, cosa que cada cop és fa més complicada. 


30 Actes del Ple de l'Ajuntament de Tarragona, 1936-1937, 22.10.1936. P2146 (Arxiu Històric de la 


Ciutat de Tarragona (AHCT)). 


31 Diari de Tarragona, 16.12.1936, per exemple. 

El 22 de gener del 1937, el Ple de l'Ajuntament aprovarà la proposta que 
presenta la Conselleria d'Agricultura d'una junta per al foment de l'avi- 
cultura, de la qual Caixal serà l'administrador i tresorer. També s'aprova 
el projecte d'ampliació de la granja del camí de l'Àngel. El 17 d'abril, el Ple 
acorda legalitzar la confiscació de la finca. El dia 27 el Diari de Tarragona 
publica un extens reportatge sobre la granja que signa el periodista Teodo- 
ro Monge Villa, company de la CNT.7 En el primer paràgraf del reportatge 
hi diu: 4sEl buen compafiero Caixal fue el iniciador de la creación de esta 
Granja llevado de su afición a la avicultura, fuimos en su busca para que nos 
acompafiase, a lo que se prestó encantado:. Al Ple de l'Ajuntament, al llarg 
d'un any, de tant en tant sortiran a debat diversos temes sobre la granja, i 
quedarà ben clar el suport que la CNT dona al projecte. 

Poc després del fets de maig, als plens comença a haver-hi polèmica so- 
bre la granja. Les obres no s'han acabat i uns quants consellers no volen que 
l'Ajuntament hi continui invertint. S'acorda que durant un any l'Ajuntament 
administri la granja en comptes de la Collectivitat d'Ous i Aviram, que l'ha 
estat portant fins aleshores. Un cop passat aquest any el destí de la granja 
dependrà dels resultats econòmics. Caixal recorda que la granja es va cre- 
ar amb la intenció que a la ciutat no hi hagués escassetat d'ous i aviram, i 
regular-ne el preu. També diu que la Colectivitat, quan ha vist que l'Ajun- 
tament tenia problemes per subvencionar-la, s'ha dirigit a la Generalitat. 
Finalment prova de fer entendre que qualsevol negoci triga força temps a 
començar a donar beneficis i la granja porta massa poc temps funcionant 
per poder-li exigir que en tingui. No se'n surt, però ell continuarà sent-ne el 
tresorer, tot i que els comptes seran de l'Ajuntament i no de la Collectivitat. 
Tanmateix, serà un tema recurrent de discussió. 

Sabíem que Caixal havia escrit algun article a Solidaridad Obrera abans 
de la guerra, però no a d'altres publicacions. Per això ens hem sorprès 
quan regirant la premsa d'aquell estiu hem trobat sis articles seus que s'hi 
amagaven. Ho diem així perquè els signa d'aquesta manera: 


32 Ala Biblioteca Hemeroteca Municipal de Tarragona (BHMT) no es conserva cap exemplar 
del Diari de Tarragona dels mesos d'abril i maig d'aquell any. Si hem pogut llegir aquest article 
és gràcies a què s'ha conservat el retall que va guardar Josep Caixal. 

33 GRAS 1 ALoMà, Ramon (2012): La idea, negre sobre blanc. Articles de Josep Alomà. Tarragona: 
Arola Editors, pàg. 187-190. 

Aquesta signatura no creiem que pretengui amagar la seva identitat, 
qualsevol conseller de l'Ajuntament el pot reconèixer sense cap mena dubte, 
i més encara quan llegeixin els articles. De totes maneres, signant així sem- 
bla que vulgui enviar algun missatge. Amb el carnet ens vol deixar clar que 
no escriu com a conseller sinó com a militant de la CNT, i el redactat així ho 
confirma. I amb les tres síllabes que extreu dels seus cognoms està dient 
que a l'Ajuntament es reprimeix a l'hora d'expressar-se per exigències del 
guió i per respecte a la institució. Si al Ple s'expressés de la mateixa manera 
que en aquests articles, les sessions podrien haver acabat a bufetades —és 
la nostra opinió. 

Es tracta d'una collecció d'articles al Diari de Tarragona sobre provei- 
ments, molt crítica amb l'Ajuntament, titulada eMunicipaleríasx. Dels sis 
exemplars del diari que contenen aquests articles, n'hi ha un, el del 22 de 
juliol, que no s'ha conservat, i que sabem de la seva existència perquè hem 
trobat el retall de l'article.t És precisament el que es titula dLa Granja Aví- 
colas. A continuació en reproduim el darrer paràgraf: 


Pero no termina aquí el colmo de mi desilusión, donde quedé perplejo fue 
que en una sesión plenaria de nuestro Consejo Municipal, se criticase la 
construcción de la Granja por unas míseras pesetas que el Ayuntamiento 
en ella tiene invertidas, cuando en realidad debía de haber invertido millo- 
nes en obras semejantes, por lo que pude comprender que el Ayuntamien- 
to actual, lo mismo que los de 40 afios atràs, se opone a todo lo que signi- 
fica progreso, y esto significa una ridiculez mayúscula de un Consejo que 
nacido de la Revolución se oponga a estos adelantos. Sí, sefiores conseje- 
ros, hay que proteger y fomentar todo lo que signifique riqueza, un país 
pobre y sin iniciativas, està condenado a perecer, y si queremos triunfar 
en esta guerra sin cuartel es preciso que multipliquemos estas iniciativas, 
y més aún que las apoyemos desinteresadamente, por una retaguardia 
bien nutrida (que no sólo de ideas vive el pueblo), que no sea la escasez de 
alimentos la causante de posibles desdichas y del derrumbamiento de la 
causa antifascista. 


Mig any després, el 7 de gener de 1938, a la Comissió Permanent de 
l'Ajuntament s'arriba a dir que no s'entén que una localitat que gairebé no 
té pagesia tingui una granja dins el seu terme municipal, i el Ple del dia 17 
acorda traspassar-la a la Generalitat, mig any abans del previst per prendre 


34 Recull de premsa de l'Ajuntament de Tarragona, 22.07.1937. (BHMT) 

aquesta decisió i sota una pluja de crítiques per part del Grup Municipal de 
la CNT.5 A partir d'aleshores ja no en sabem res més. 

Anys més tard, des de l'exili, Caixal preguntarà als seus com va el projec- 
te que va iniciar. No sabem si li ho van respondre, però sí sabem quina po- 
dria haver estat la resposta, el règim es va fer seva la granja i la va continuar 
administrant, des del primer dia de la dliberación, con intenso trabajo y óp- 
timos frutosx. Això ho llegim a un extens article sobre la granja titulat 4La 
Granja Avícola de la Diputación Provincial que publica el Diario Espafol un 
any després de l'ocupació i que també inclou la frase segitent:é 


Los rojos la tenían ya completamente desmontada y a punto de llevarse 
cuanto en ella había de interesante, cuando les sorprendió la victoriosa 
marcha de nuestros soldados y por falta de medios de transporte tuvieron 
que abandonar su duminosav idea. 


A banda de ser el promotor de la Granja Avícola, Caixal també va ser un 
dels fundadors i administradors de la cooperativa que la CNT va obrir a 
l'església de Sant Joan l'abril del 1937. 


La Cooperativa Popular de la CNT 


A la sessió de la Comissió Permanent de l'Ajuntament del 2 d'abril de 1937, 
es llegeix un comunicat de la CNT que informa de l'obertura el segient di- 
lluns dia 5 d'una cooperativa a l'església de Sant Joan per tal de facilitar a 
la població l'accés als queviures sense haver de sotmetre's als capricis de 
comerciants especuladors. La majoria de consellers s'hi oposen argumen- 
tant que la CNT no pot utilitzar un local que és propietat de l'Ajuntament 
per a la distribució d'aliments, una tasca que, d'altra banda, pertoca a la 
Conselleria de Proveiments i no pas a ells. S'acorda exigir que de moment 
es posposi vuit dies l'obertura i es nomena una comissió per elaborar un 
informe que aclareixi la propietat del local i la legalitat de l'obertura de la 
cooperativa. La CNT fa cas omís d'aquest acord i el dia 5 obre igualment la 
Cooperativa Popular CNT, amb gran èxit d'afluència de consumidors i una 
bona enrabiada de molts comerciants de la ciutat i d'una majoria de grups 
municipals. 

El vespre del mateix dia 5, la cooperativa provoca un encès debat al Ple 
municipal que dura tres hores. Josep Alomà, en el seu editorial del Diari de 
Tarragona de l'endemà, interpreta l'argumentació en contra de l'obertura 


35 Comissió Municipal Permanent, Acords, 7.01.1938, P2228 (AHCT). 


36 Diario Espajiol, 21.01.1940. 

com el començament definitiu de la contrarevolució que ja feia temps que 
es veia venir. Un mes després, els fets de maig, i el paper específic que a Tar- 
ragona hi va tenir la cooperativa, li donen la raó. A continuació reproduim 
tres de les intervencions dels consellers de la CNT en defensa de l'obertura." 

Segons explica Caixal, el company Rueda, conseller de Proveiments, li 
havia encarregat com a representant del Sindicat de l'Alimentació que fes 
eels treballs necessaris per a la installació d'una cooperativa:. Ell es va po- 
sar en contacte amb els gremis de la UGT i, diu, ano van admetre la nos- 
tra proposició perquè van entendre que tenien més negoci d'altra forma-. 
Aleshores Rueda recorda que quan es va constituir el nou Ajuntament, la 
minoria de la CNT, des de la seva conselleria, va deixar clar que el seu pro- 
jecte estrella era dividir la ciutat en quinze barris i crear en cadascun d'ells 
una cooperativa. També diu que quan l'anterior alcalde li va donar les claus 
de l'església de Sant Joan ja va explicar que era per instaHar-hi una d'aques- 
tes cooperatives i que ara no se n'hauria de sorprendre ningú. Josep Alomà 
afegeix que van acceptar entrar a l'Ajuntament camb la condició d'actuar 
sempre en la forma més beneficiosa per al poble, sense tenir en compte els 
legalismes de sempre i que mai han anat a favor del poble, comptant sem- 
pre amb l'oposició de les classes burgeses. No tenen explicació els elevats 
preus a què s'expenen els queviures, sense escrúpols de cap mena. S'han 
sabotejat pel comerç els preus que contínuament ha donat la Conselleria 
de Proveiments. Hem arribat a la conclusió de què només poden menjar els 
capitalistes, però no la classe treballadora, per la qual cosa es decidí anar a 
l'obertura de la cooperativa, venent-se amb una rebaixa del 25 i 30 per cent, 
beneficiant no a un partit o a una classe, sinó al poble en generals. 

No es conserva ni l'exemplar del Diari de Tarragona que relata el que hem 
dit fins ara en aquest apartat, ni el del diari Llibertat, només se n'han con- 
servat alguns retalls, dels quals ho hem extret. Els dos diaris són molt més 
específics a l'hora citar les paraules que es van pronunciar que no pas les 
actes del Ple, i les dues narracions que fan es complementen entre sí. 


37 Recull de premsa de l'Ajuntament de Tarragona, 6.04.1937 i 7.04.1937. (BHMT) 


38 En el cas del Diari de Tarragona no s'ha conservat, com ja hem dit anteriorment, cap exem- 
plar ni d'abril ni de maig. L'autor d'aquest article insta qualsevol persona que tingui en el 
seu poder algun d'aquests exemplars que el faci accessible contactant, per exemple, amb la 
Biblioteca Hemeroteca Municipal de Tarragona. I, aprofitant l'avinentesa, també demana a 
qualsevol persona que pugui ampliar allò que aquí es diu sobre el seu avi, es posi en contacte 


amb ell. La seva adreça electrònica és: excaixalQtinet.cat-. 

Aquesta polèmica és el més clar exemple que la política de proveiments 
és el cavall de batalla a l'Ajuntament entre Acció Catalana, ERC i PSUC 
d'una banda i la CNT de l'altra, mentre el POUM es mantindrà en una acti- 
tud ambigua. Amb la Granja Avícola ja hem vist aquesta batalla, però amb 
la cooperativa és molt més evident i accentuada. 

Aviat van arribar els Fets de Maig, els quals a Tarragona van tenir la co- 
operativa com a protagonista diferenciador d'altres llocs. El dia 7, va ser 
assaltada i saquejada per part d'un grup armat de vint-i-cinc homes que li 
van dir que hi anaven en nom de l'alcaldia,''i entre els quals hi havia diver- 
sos comerciants afiliats a la UGT i el delegat comarcal de Proveiments de la 
Generalitat." Els assaltants van causar grans danys i destrosses." Paralle- 
lament va aparèixer mort, entre d'altres, Josep Gallisà Figueres, que era el 
tècnic de compres i vendes de la Conselleria de Proveiments i havia estat 
l'artífex de l'anomenat apont de Marsellax per tal d'assegurar el subminis- 
trament de queviures a la ciutat," i que, lògicament, estava vinculat a la 
cooperativa i era militant de la CNT. La darrera vegada que se'l va veure viu 
se l'enduien els guàrdies d'assalt." 

Aquests fets van tenir tant de ressò que fins i tot van estar narrats en 
anglès per Agustin Souchy pocs dies després, com a complement d'una nar- 
ració completa sobre els Fets de Maig a Barcelona. Aquesta narració està 
considerada com una de les poques que estan escrites en el mateix moment 
en què succeia tot. Souchy havia anat a Barcelona per participar en un mí- 
ting de les Joventuts Llibertàries el 18 de juliol de l'any anterior. Aquell ma- 
teix dia va esclatar la guerra i el míting, evidentment, no es va celebrar. Ell 
es va quedar tota la guerra amb la CNT per donar suport a la Revolució i 
per informar per Ràdio Barcelona en anglès, francès i alemany a la resta 
d'Europa. 


39 PiQuÉ 1 PADRÓ, Jordi (1998): La crisi de la rereguarda. Revolució i Guerra Civil a Tarragona (1936- 
1939). Barcelona: Publicacions de l'Abadia de Montserrat, pàg. 190. 


40 Actes del Ple de l'Ajuntament de Tarragona, 17.05.1937, P2146 (AHCT). 

41 PIQUÉ, Op. cit., pàg. 201. 

42, SALVADOR 1 ANDRÉS, Lluís de (2005). Tarragona sota les bombes. Valls: Cossetània Edicions, 
pàg. 115. 

43 PIQUÉ, 0p. cit. , pàg. 421. 

44 Soucny, Agustin (1937): dThe Tragic VVeel in Mayo. A: FREEDOM PRESS (ed.) (1987): The May 


Days, Barcelona, 1937. Londres: Freedom Press, pàg. 55-60. Projecte d'edició en català: CAIXAL1I 
BarpRICH, Xavier (trad.): La setmana tràgica del maig del 37. Tarragona: Lo Diable Gros. 

Al primer Ple després dels fets, el 17 de maig, Caixal informa que els as- 
saltants havien dit que anaven en nom de l'alcaldia, i l'alcalde ho nega tot 
dient que té les claus en el seu poder perquè uns ciutadans li van entregar. 

La cooperativa no va tornar a obrir fins l'1 de juny, legalitzada com a so- 
cietat civil i rebatejada amb el nom de Reguladora de Vendes CNT. Però, tot 
i que el Diari de Tarragona posa per títol 4El veinat està d'enhorabonax a la 
informació,'í a partir d'ara només se'n podrà beneficiar qui se'n faci soci. 
Caixal en serà el secretari fins a la seva liquidació, el 30 de juny de 1938.7 

Abans d'acabar aquest capítol volem recuperar Agustin Souchy per ex- 
plicar un episodi que hem descobert casualment en el curs de la nostra in- 
vestigació. 

La tarda del 30 de setembre de 1937, Souchy va fer una visita llampec a 
Tarragona. Ell no era, però, el principal protagonista de la visita, sinó que 
acompanyava Emma Goldman i li feia d'intèrpret. L'únic esment que hem 
trobat d'aquesta visita és l'article titulat eViajeros internacionales, que Te- 
odoro Monge va publicar a la seva secció diària 4 Voz sindicalx al Diari de Tar- 
ragona, l'endemà de la visita.'$ Van aturar-se a Tarragona camí de Barcelona 
des d'Alacant, on el dia 26 havien participat en un míting de la FAI en el qual 
Frederica Montseny els havia presentat per sorpresa a un públic que no els 
havia reconegut asseguts a la tribuna i que va respondre a les paraules de 
Goldman amb una ovació general. 

A Tarragona només van visitar la Federació Local de la CNT per tenir in- 
formació de primera mà de la situació de l'organització i del moviment an- 
tifeixista a la ciutat. Van demostrar sobradament, diu Monge, que estaven 
al corrent dels successos de caràcter polític i social esdevinguts a la ciutat 
des del 19 de juliol. Monge diu d'ells que són dlas dos destacadas figuras del 
obrerismo intelectual i eilustres compafieros-. 

El secretari de la Federació, Serafí Castelló, no hi era, i no sabem si Cai- 
Xal hi era o no, pel que diu l'article intuim que no, però si hi hagués estat 
segurament hauria gaudit de la trobada d'allò més. No només per la satis- 
facció de conèixer els dos personatges, sinó també per les seves coincidèn- 
cies amb Souchy: era alemany i Caixal hauria pogut recordar l'idioma i les 


45 Actes del Ple de l'Ajuntament de Tarragona, 17.05.1937, P2146 (AHCT). 


46 Recull de premsa de l'Ajuntament de Tarragona, 30.05.1937. (BHMT) 


47 CNT (Espafia) Archives, Archivo del Comité Comarcal de Tarragona, inventari núm. 33E.3. 
(IISG) 


48 Diari de Tarragona, 01.10.1937. 


49 Nosotros (València), 27 de setembre de 1937, Solidaridad Obrera (Barcelona), 28-09-1937. 

terres on havia viscut de jove, tenien la mateixa edat, i Souchy havia estat 
declarat pròfug, com Caixal, quan en esclatar la Primera Guerra Mundial 
es va exiliar a Suècia com a objector de consciència, consequent amb el seu 
antimilitarisme. 


e Fugida cap a l'exili 


Hem comentat més amunt que a Caixal li resultava força convenient viure 
als baixos del número 23 del carrer Méndez Núfiez. A banda del motiu que 
allí exposem, n'hi ha un altre: al primer pis de l'edifici hi havia les depen- 
dències d'Obres i Fortificacions de la Costa. A la sessió del Comitè Perma- 
nent de l'Ajuntament del 30 de juliol de 1937, l'arquitecte municipal edenun- 
cia el greu perill de construcció de refugis per a particulars sense direcció 
tècnicax, ja que són molts els ciutadans que per iniciativa pròpia n'estan 
construint sota els seus edificis." A la família Caixal no els mancarà aquesta 
direcció tècnica perquè seran els veins del pis de dalt els que es faran càrrec 
de la construcció d'un refugi sota casa seva, amb una sortida pel carrer Pons 
Icart per si després d'un bombardeig no fos possible sortir per l'interior." 
Aquest refugi era, com molts altres, de petites dimensions i destinat, en 
principi, només als residents de l'edifici. Aquest és probablement el motiu 
perquè no l'hem trobat documentat a la bibliografia que hem consultat so- 
bre el tema. 5 

El 14 de gener de 1939, un dia abans que entressin les tropes invasores 
a la ciutat, tan bon punt sortia el sol dia orden de evacuación se extendió 
como un rayo por la ciudad de Tarragona-. A les 10.30 van sonar les sirenes 
d'alarma i Caixal va acompanyar la seva dona i els seus fills al refugi de sota 
la casa, es va acomiadar d'ells, i va pujar al camió d'Obres i Fortificacions de 
la Costa que esperava davant el portal de casa seva per fugir de la ciutat. Mai 
més tornaria a la ciutat, tanmateix, la seva primera intenció no era anar cap 


50 Soucuy, Agustin, VVALDINGER, Theo (trad.) (1992): Bevarel Anarchistl A Life for Freedom. The 
Autobiography of Agustin Souchy. Chicago: Charles H. Rerr, pàg. vi, 10. 


51 Comissió Municipal Permanent, Acords, 30.07.1937, P2228 (AHCT). 
52 Entrevista a Palmira Caixal Salas, 29.11.2019. 


53 GoNzAlEz Huix, Francisco J. (1990): El asedio aéreo de Tarragona: 1937-1939. Tarragona: Dipu- 
tació de Tarragona: Institut d'Estudis Tarraconenses Ramon Berenguer IV. 
ARNABAT, Ramon: ÍNIGUEZ, David (2013): Atac i defensa de la rereguarda. Els bombardeigs franquis- 

a França sinó cap a Barcelona per donar un cop de mà davant la imminent 
evacuació de la capital. 

Després d'estar un parell de dies a Vilanova, va arribar a Barcelona, on 
el dia 23 es va posar al servei de la Comissió Jurídica Regional. Però no va 
poder fer cap de les gestions que li van encomanar perquè es va trobar totes 
les portes tancades. Aquell mateix dia el Govern s'havia traslladat a Girona 
amb tots els seus empleats, després d'haver donat l'ordre ade cierre de todo 
el comercio para que esta masa obrera fuese a fortificaciones para la defen- 
sa de Barcelona. Ante esta conducta poco edificante de un Gobierno cuyo 
lema había sido "resistir es vencer", el pueblo en vez de fortificar empezó a 
evacuar. 

Així doncs, el que va acabar fent aquell dia va ser ajudar a empaquetar 
tot l'arxiu de la CNT per traslladar-lo a lloc segur en comptes de destruir-lo 
abans que caigués en mans de l'enemic. L'endemà van acabar d'empaque- 
tar i van carregar-ho tot en un camió que va marxar a les 8 del vespre ccon 
rumbo por mi desconocido:. Nosaltres tampoc sabem cap on anava aquell 
camió aquell dia, però sabem que tota aquella documentació va acabar fent 
cap a Amsterdam, on avui encara es troba dipositada a l'Institut Internaci- 
onal d'Estudis Socials (IISG).: 

A les 10 del matí del dia 25, el dia abans que les tropes feixistes entressin 
a Barcelona, va pujar en un camió direcció cap a Girona. Lendemà, cap a 
la mitjanit, va pujar a un altre camió rumb cap a la Jonquera. Allà va estar, 
esperant que les autoritats franceses reobrissin la frontera del Pertús, fins 
que el dia 31 el van obligar a retrocedir a peu, en una columna d'uns 500 
homes que havien estat erecuperados sin escuchar razón alguna:, fins a 
Figueres. Allí sí que el van escoltar i, com que la seva quinta no havia estat 
mobilitzada, el van deixar anar. 

Després de moltes peripècies —i retrobaments amb molts companys 
tarragonins i alguns amics que no havia tornat a veure des que havia viscut 
a Barcelona—, va aconseguir arribar a Portbou la matinada del 4 de febrer. 


Nuestra estancia en Port-Bou fue corta. Tomamos un vaso de leche en un 
bar abandonado por sus duefios, y al poco rato se difundió la noticia de 
que las autoridades francesas habían abierto la frontera para todo el mun- 
do sin distinción de edades ni categorías. Procuramos inmediatamente 
acomodarnos en un camión con el que salimos a las 4 de la madrugada del 


54 Mentre escrivim aquesta línies, el IISG està en ple procés d'escaneig de tota aquesta do- 
cumentació per tal que a començaments de 2020 estigui disponible a Internet sense restric- 


cions. 

día 4, llegando a lo alto de la montafia que separa Espafia de Francia a las 
4 de la tarde, así esque un trayecto de unos 7 Xm. estuvimos 12 horas por 
salvarlo, y ello es comprensible ante los miles de coches que ocupaban la 
carretera, pues esta parecía una cinta interminable, y desde lo alto de la 
montafia este espectàculo era, desgraciadamente para todos los que nos 
sentíamos espafioles, magnífico. Durante el trayecto, si se averiaba algún 
coche o camión lo empujaban otros hacia el abismo para dejar sitio y ca- 
rretera libre a los que estaban en buenas condiciones. Y ante este espectà- 
culo a la vista, serían las 4 de la tarde cuando pasamos la frontera. 

Los pechos se ensancharon al encontrarnos en territorio francés, nues- 
tras vidas estaban salvadas de la persecución fascista, gracias a la genero- 
sidad de las autoridades francesas al ofrecernos esta hospitalidad. 


Va traspassar la frontera pel Coll dels Belitres, el qual, per cert, està a 
menys de dos quilòmetres de Portbou i no pas a set com diu ell. Aneu a 
saber, potser per intentar evitar la cua es van veure obligats a fer un camí 
molt més llargl 

El dia 1 d'agost, al camp de concentració de Bram, va acabar d'escriure 
el relat en què hem basat aquest apartat, un relat de disset quartilles que va 
titular Mi odisea de evacuado y exiliados, una narració que finalitza en el 
moment que traspassa la frontera. 

En l'última frase veiem reflectit, una vegada més, el seu tarannà respec- 
tuós i agrait vers els altres ja que pel que podem llegir en cartes molt poste- 
riors a aquest escrit, mentre l'escrivia s'ho estava passant molt malament, 
però en cap moment parla de la responsabilitat de les autoritats franceses 
de la situació que estan vivint els refugiats als camps de concentració. 


El 4 de febrer de 1939 va ser la darrera vegada que Josep Caixal traspassa- 
ria aquella frontera. Mai més tornaria a la seva terra i la seva família no la 
tornaria a veure fins prop de deu anys més tard, tot i que, malauradament, 
l'estada que van fer a França no va quallar en la desitjada reunió i es van 
tornar a separar. 

Un cop va entrar a França va anar directament al camp de concentració 
d'Argelers, del qual pocs mesos més tard va ser traslladat al de Bram, on s'hi 
va estar una llarga temporada. Anys més tard es va installar definitivament 
a Montpeller, on va integrar-se a la Federació Local de la CNT a l'exili. Va 
tornar a viure una altra guerra, aquest cop de molt més a prop que les dues 

anteriors. Tanmateix, el seu domini de la llengua alemanya va ser-li molt 
útil durant l'ocupació. Després de la Segona Guerra Mundial va ser un dels 
fundadors de Solidaritat Internacional Antifeixista a Tolosa, dins la qual va 
ser molt actiu. 

El 15 de gener de 1954, el dia que feia exactament quinze anys que havia 
vist Tarragona per última vegada, va salpar de Marsella cap a l'Argentina, 
on es reuniria amb la seva filla Dàlia. Allí es va afiliar a la CNT de Rosario i 
hi moriria el 16 d'octubre de 1962, dues setmanes abans de fer setanta anys. 

Malgrat les moltes cartes que va escriure des de l'exili, sabem poca cosa 
de la seva activitat militant, només el que acabem de dir. Si més no, la in- 
vestigació està oberta i confiem que sigui prou fructífera com per escriure'n 
un altre article, i completar així el relat biogràfic de l'avi patern de qui signa 
aquest article. 


Mamemiciótonicsó Mi eiimmmmétmmtiótz inmnn bé 
XAVIER CAIXAL I BALDRICH 

e El patrimoni fotogràfic 


En el preàmbul de la Llei 9/1993, del patrimoni cultural català, es manifesta 
que el patrimoni cultural és un dels testimonis fonamentals de la trajectò- 
ria històrica i d'identitat d'una collectivitat nacional. Els béns que l'inte- 
gren constitueixen una herència insubstituible, que cal transmetre en les 
millors condicions a les generacions futures. La protecció, la conservació, 
l'acreixement, la investigació i la difusió del coneixement del patrimoni 
cultural és una de les obligacions fonamentals que tenen els poders públics. 
En aquest patrimoni documental, tot i que menys conegut, s'integra també 
el patrimoni documental fotogràfic. 

Linvent de la fotografia es presenta de manera oficial per primera vega- 
da a París el 1839 amb la presentació del Daguerreotip. Per a un autor del 
segle xix, la fotografia com a invent era simplement una successió d'èxits 
en el camp de la física, de la química i de les òptiques, el que s'estudiava era 
bàsicament la història d'una tècnica, però no hi havia lloc per a valorar les 
imatges com un fenomen cultural. En canvi, amb l'entrada del segle xx, una 
nova generació comença a valorar les imatges i els autors que les fan pos- 
sibles no només des d'una perspectiva tècnica sinó com a obres artístiques 
amb un valor cultural acceptat socialment. Aquest canvi de concepció ori- 
ginat a principis del segle xx i que s'ha mantingut fins a l'actualitat és el que 
ha propiciat l'aparició d'institucions fermament decidides a apostar per la 
conservació i la difusió del patrimoni fotogràfic, com és el cas del Centre 
d'Imatges de Tarragona / LArxiu. 

El Centre d'Imatges de Tarragona / L'Arxiu, a partir d'ara CIT/LArxiu, 
creat el 2013 i ubicat al magatzem 2 de l'Espai Tabacalera és la secció del 
Servei d'Arxiu i Documentació Municipal de l'Ajuntament de Tarragona que 
s'encarrega de la gestió, tractament, preservació i difusió del patrimoni 
fotogràfic de la ciutat. La fotografia a causa de la seva idiosincràsia 
específica, totalment diferenciada de les fonts escrites tradicionalment 
utilitzades, havia quedat relegada a un segon pla com a font documental. 
Avui en dia, però, ja ningú dubta del seu valor històric, documental i cul- 
tural, s'ha convertit en un recurs imprescindible per a explicar la història 
contemporània i un objecte a protegir. 

El concepte patrimoni fotogràfic no s'ha de limitar de manera única i ex- 
clusiva a les còpies positivades, ja que aquestes són només el resultat final 
del treball del fotògraf, allò que ha entregat al client amb una finalitat pu- 
rament comercial i amb una intervenció subjectiva en el procés. Patrimoni 
fotogràfic, ha de fer referència a tot allò que envolta l'activitat professional 

del fotògraf, des dels negatius fins a les càmeres, passant per tota aquella 
documentació textual (llibres de registres, manuals, textos) que ens ajudi a 
entendre el procés de creació i a identificar, documentar i datar amb preci- 
sió les fotografies que custodiem. Així doncs, quan ens referim a apatrimo- 
ni fotogràfic ho fem atenent un conjunt d'elements que configuren un tot. 

Un altre concepte imprescindible a l'hora de parlar de gestió del patri- 
moni fotogràfic és el del treball en agrupacions documentals, és a dir, de- 
terminar quin és el nexe d'unió entre el conjunt de fotografies que ens ar- 
riba i que custodiem. D'una banda, hi ha el volum d'imatges generades per 
l'Administració pública en el transcurs de la seva activitat. LAdministració, 
pròpiament, és una productora important de documentació, ja que per a 
donar servei a la ciutadania i protegir els seus drets es fa imprescindible 
documentar qualsevol activitat. La fotografia ha estat utilitzada d'acom- 
panyament a aquesta finalitat documental, però el vertader gruix del fons 
municipal no està integrat per la fotografia administrativa, sinó per totes 
aquelles imatges obtingudes pels serveis de protocol o relacionades amb 
esdeveniments culturals i promoció turística. D'altra banda, i el que consti- 
tueix la majoria del patrimoni fotogràfic custodiat als centres públics pro- 
cedeix de fons fotogràfics i colleccions que a través de diferents modalitats 
com la donació, cessió o compra han ingressat a la institució. 

D'aquests aspectes, se'n deriva la distinció entre fons i collecció. Gene- 
ralment, podríem definir les colleccions com un acte d'agrupació consci- 
ent i voluntari d'elements, és a dir, una persona o una institució decideixen 
crear una collecció per a ús i gaudi personal o colectiu a partir d'uns inte- 
ressos concrets. En canvi, el fons fotogràfic procedeix d'un acte inevitable 
i fruit d'una activitat professional o amateur del seu creador. En funció de 
la naturalesa o característiques del seu productor distingirem entre fons de 
fotògrafs professionals com Vallvé, Chinchilla, Víctor, Ferré, Sònia Rimbau 
o Fernando López: els fons d'entitats o institucions com el Club Gimnàstic, 
la colla Jove Xiquets de Tarragona, la colla Castellers Xiquets de Tarragona, 
els fons d'empreses com la Fàbrica de Tabacs de Tarragona, Indústria Quí- 
mica Albiac i, finalment, els fons personals com el de Santiago Gramunt, 
Lluís Soler, Leandre Lerín, Albert Saludes, Josep Maria Tarrassa, Lluís Pons, 
Pau Gavaldà, Ramon Casas, Joan Micó o la família Serres Cirujeda. En de- 
finitiva, un total de més d'un milió de fotografies custodiades pel CIT/LAr- 
Xxiu i amb un abast cronològic que va des del darrer terç del segle xix fins a 
l'actualitat. 

e La difusió 


La socialització dels arxius respon a un doble objectiu, respon al compromís 
institucional de donar servei a l'usuari, però també d'enriquir culturalment 
l'entorn on treballa el centre. És per aquest motiu que la majoria d'exposi- 
cions que es programen es pensen itinerants, amb la intenció d'apropar a la 
ciutadania allò que custodiem i que arribi al màxim nombre d'espectadors 
possible. 


La difusió, en l'àmbit del patrimoni fotogràfic està estretament vincula- 
da a la seva reproducció en exposicions, llibres, audiovisuals, internet, etc. 
Pel que fa a les exposicions són diverses les mostres que s'han programat 
per a illustrar un període o commemorar fets i esdeveniments rellevants 
de la ciutat. Així, amb motiu dels 90 anys de la collocació de la primera 
pedra de la fàbrica de tabacs i tenint en compte que l'Arxiu està ubicat en el 
magatzem número 2 de la Tabacalera, l'any 2013 es realitza una exposició 
per intentar explicar i descriure el significat de la installació d'una fàbri- 
ca d'aquestes dimensions en una ciutat encara preindustrial. 4La fàbrica 
de Tabacs de Tarragona: la Tabacalerax vol ser un homenatge també a tots 
aquells treballadors que la van fer possible. 

4Platges de Tarragona, cinquanta anys despréso són dues mirades a un 
mateix espai, amb un salt temporal de cinquanta anys. Tot i que la concep- 
ció inicial de les targetes postals dels anys seixanta captades per la nissaga 
de fotògrafs Chinchilla era la promoció turística del concepte sol i platja 
entre els estrangers que ens visitaven, avui han servit de base al fotògraf 
Rafael López-Monné per repetir-ne l'enquadrament i confrontar-nos amb 
un espai que tot i ser el mateix, el temps ha modificat o ha salvaguardat. El 
significat de les imatges canvia depenent del moment històric sociocultural 
en què aquestes s'observen i, així, unes imatges que d'inici van ser concebu- 
des amb una finalitat publicitària ara han adquirit una funció documental. 


El mateix passa amb les imatges que es poden observar a l'exposició 
4El barraquisme a Tarragona, fa cinquanta anys. La ciutat no reconeguda i 
els seus habitants, unes imatges que inicialment van ser concebudes amb 
una funció purament de registre, és a dir, amb l'objectiu d'elaborar un cens 
per comptabilitzar quanta gent vivia a les barraques, ara s'han convertit en 
unes imatges amb un valor històric incalculable que ens ha servit per a do- 
cumentar la realitat d'aquest fenomen migratori sense precedents que va 

haver d'afrontar la ciutat de Tarragona a la dècada dels seixanta. Aquest 
recorregut visual ens apropa als seus habitants, als seus habitatges i ens 
ajuda a reflexionar sobre una realitat moltes vegades desconeguda, i mol- 
tes altres silenciada, però que és essencial per entendre la configuració de 
la ciutat i la societat actual. En una dècada, la població de Tarragona passa 
dels 57.248 habitants l'any 1965 als 100.786 de l'any 1975. 

El nom de Josep Maria Pujol de Barberà i la seva signatura anirà per 
sempre lligada a la ciutat de Tarragona, tant des del punt de vista urbanístic 
com arquitectònic. Josep Maria Pujol de Barberà, l'arquitecte i l'espaix vol 
ser un homenatge a la seva figura i obra que durant quaranta-dos anys com 
a arquitecte municipal, Josep Maria Pujol de Baberà ha llegat a la ciutat. 
L'any 1922 va redactar el Pla d'Eixample que anava d'una banda, des del Parc 
del Miracle fins a la plaça Imperial Tarraco, i per l'altra, des de la Plaça de 
Toros fins a l'avinguda Catalunya, també va ser l'encarregat de dissenyar la 
nova xarxa de clavegueram i projectar el nou mètode d'abastament d'aigua 
a la ciutat a través de l'Oliva. Lobra més emblemàtica de l'arquitecte va ser 
el projecte del Mercat Central, però a la ciutat hi podem reconèixer moltes 
altres obres significatives com l'edifici de l'Escorxador, actual seu del Rec- 
torat de la Universitat Rovira i Virgili, l'edifici de la Cooperativa Obrera Tar- 
raconense, el Collegi dels Germans de la Salle o el CoHegi i Església de les 
Carmelites. Una combinació d'imatges i plànols que ens ajuda a interpretar 
la fisonomia urbana i arquitectònica de la nostra ciutat actual. 

Un altre tipus d'exposicions són les que s'han programat arran de la ces- 
sió de diferents fons documentals. Així, l'any 2018 i amb motiu de la cessió 
del fons Leandre Lerin i del Centre Excursionista Tarragona s'organitza 
l'exposició aCentre Excursionista Tarragona, més de 100 anys d'excursio- 
nismes. Una mostra que es vol apropar al fet excursionista en les seves dife- 
rents manifestacions i fer un repàs de les diferents fites esportives assolides 
al llarg de la seva trajectòria. El fet que el Centre Excursionista sigui hereu 
del Grup Excursionista Tarragoní (1920), el Muntanyenc (1923) i la Ginesta 
(1929) ens ha permès també fer un repàs a la història de l'excursionisme en 
l'àmbit tarragoní des del seu naixement fins al dia d'avui. A l'exposició es 
combina el patrimoni documental amb material propi de l'àmbit excursi- 
onista. 

Finalment, l'any 2019, s'inaugura al Centre d'Art de Tarragona, al tingla- 
do 2 del Moll de Costa, una exposició del fotoreporter alemany VValter Reu- 
ter amb imatges de la Guerra Civil espanyola. La mostra, que porta per nom 
aVValter Reuter, fotografia de la Guerra Civil espanyolax, s'emmarca dins el 
conjunt d'activitats que es programen anualment al voltant de la data del 
final del conflicte bèHic a Tarragona, el 15 de gener de 1939, i que enguany 
commemoraya el vuitantè aniversari del seu acabament. Aquesta exposi- 
ció, fruit d'una iniciativa conjunta entre el Centre d'Estudis Sobre Conflic- 
tes Socials (CECOS) de la Universitat Rovira i Virgili, el CIT/LArxiu i comis- 
sariada per Rocío Arnal ha permès portar a la ciutat una cinquantena de 
fotografies inèdites de tot allò que passava dins i fora del camp de batalla. 

En l'àmbit de la difusió cultural també és molt important avançar en 
fórmules d'explotació conjunta, creant escenaris de collaboració i sinergies 
positives entre els diferents actors que promouen i divulguen la fotogra- 
fia com a mitjà d'expressió, amb l'objectiu d'apropar a la ciutadania l'art i 
la tècnica fotogràfica. En aquesta línia, cal esmentar el cicle 4El llegat dels 
fotògrafs tarragonins, que el CIT/LArxiu programa en el marc del Festival 
Internacional de Fotografia SCAN, que se celebra biennalment a Tarrago- 
na. L'objectiu, sense cap mena de dubte, és promoure l'obra i els fotògrafs 
del nostre àmbit d'actuació i que ja ha passat a formar part del patrimoni 
cultural. La iniciativa s'inicia el 2014 amb l'exposició eRamon Segú Chinc- 
hilla, els anys setanta a Tarragonaz, una mostra de trenta-quatre fotografi- 
es en blanc i negre fetes pel fotògraf Ramon Segú Chinchilla, el tercer d'una 
nissaga de fotògrafs tarragonins que van captar l'esdevenir de la ciutat i 
els seus habitants des del 1913 fins al 2004. El període elegit, la dècada dels 
setanta, una dècada on es deixa enrere la dictadura i s'afronta el repte de 
la democràcia, però l'exposició no només mostra el rebombori polític, sinó 
que també ens presenta una ciutat en plena transformació urbanística i so- 
cial. Un busseig per la memòria dels que ho han viscut en primera persona 
i un descobriment per a tots aquells que encara no havien nascut. 

L'any 2016 es va programar eRevolució i Guerra Civil a Tarragona en 
imatges d'Hermenegild Vallvés, que va coincidir també amb la celebració 
del Congrés Internacional del 80è aniversari de la Guerra Civil espanyola 
de la Universitat Rovira i Virgili. Hermenegild Vallvé Vilallonga va néixer 
a Tarragona l'any 1893, ciutat en la qual va treballar i viure fins a la seva 
defunció l'any 1973. Va ser un dels pioners de la fotografia a Tarragona i va 
compaginar la seva faceta de fotoperiodista amb la fotografia d'estudi. A 
l'exposició es mostren cinquanta-quatre fotografies captades entre 1936 i 
1939, la majoria inèdites, del període més convuls i dramàtic que va patir 
la ciutat de Tarragona al llarg del segle passat. Les imatges, amb una quali- 
tat fotogràfica excepcional i un valor documental inquestionable, iHustren 
l'ambient de la revolució obrera que es va desfermar pels carrers de la ciutat 
com a resposta al cop d'estat d'uns militars rebels contra el règim legítim i 
democràtic republicà amb escenes de la vida quotidiana. Finalment, també 
es va mostrar un recull de l'estat desolador que oferia la ciutat de Tarragona 
després dels bombardejos de l'aviació feixista amb un total de 3.800 bom- 
bes llençades i 230 víctimes mortals. 

dTreball i lleure a Tarragona, ara fa cent anys, inaugurada el 2018, mos- 
tra un total de seixanta-quatre imatges captades a la ciutat de Tarragona 
durant el primer quart del segle xx. Així com les mostres anteriors havien 
estat dedicades a un fotògraf tarragoní en concret, aquesta vegada es com- 
binen imatges captades per fotògrafs professionals amb imatges d'aficio- 
nats, ja que és en aquest període quan s'incorpora aquest perfil d'usuari a 
les pràctiques fotogràfiques, llegant-nos un grapat d'escenes més pròpies 
de la vida quotidiana i de l'àmbit familiar. La mirada del fotògraf perd la 
rigidesa del segle xix i es converteix en una mirada més humanitzada i pro- 
pera. L'exposició es planteja com un itinerari visual centrat en el món del 
treballi el lleure, on es mostra una societat en plena transformació fruit del 
món modern que s'està configurant. 


MESSE Ju.si j2015 CEHSGO 


D'aquestes mostres cal destacar l'edició d'un catàleg, amb la participació 
d'Editorial Silva, a la collecció que porta per nom 4Quaderns de LArxiu:. El 
catàleg és un element d'importància màxima en relació amb la permanèn- 
cia de les imatges, ja que ens permet visualitzar-les a través del temps i es 
converteix en un mecanisme d'aproximació als diferents fons fotogràfics. 
Seguint en l'àmbit de les publicacions, cal fer menció especial també a la 
coedició que s'ha fet amb l'Editorial Efadós del llibre Tarragona desaparegu- 
da, un recorregut visual per la ciutat d'abans, que ens permet mirar enrere 
i endinsar-nos en el passat recent de la ciutat que habitem. 

Amb la intenció de reflexionar sobre la història que hi ha darrere dels 
llocs i dels espais que actualment frequentem, cal destacar també l'expo- 

sició que s'ha programat aquest 2019 sota el nom d'Tarragona refotogra- 
fiadas. La mostra consisteix en recrear una imatge cercant el mateix lloc 
des d'on es va captar la imatge antiga, tractant de repetir l'enquadrament, 
l'angulació i la composició de l'original. Després, de forma digital o manu- 
al, ambdues imatges, l'antiga i l'actual, es sobreposen per aconseguir la 
imatge refotogràfica. L'objectiu és que en una visió es pugui copsar l'abansi 
l'ara, el passat i el present d'un espai reconegut pel qual sovint passem i ens 
movem sense ser conscients dels esdeveniments excepcionals o quotidians 
que van tenir lloc en el mateix indret. Les refotografies han estat realitza- 
des per dues alumnes de l'Escola d'Art i Disseny Tarragona de la Diputació 
de Tarragona, que han participat en aquest projecte mentre realitzaven les 
seves pràctiques, i alumnes dels diferents centres escolars que assisteixen 
a la ruta pedagògica Els llocs de la memòria de la Guerra Civil i la repressió fran- 
quista a Tarragona, organitzada pel Centre de Recursos Pedagògics i l'Arxiu 
Històric de la Ciutat de Tarragona. 

Finalment, la inclusió de les tecnologies de la informació i la comuni- 
cació (TIC) en l'àmbit patrimonial ens ha presentat unes oportunitats de 
difusió del patrimoni fotogràfic inimaginables fa uns anys i ens ha propor- 
cionat uns nous escenaris on desenvolupar-nos i transmetre coneixements. 
La conversió a digital d'objectes originàriament analògics, la digitalització, 
i l'accessibilitat en línia als diferents continguts han estat un dels puntals 
bàsics per obrir la porta a noves fórmules d'accés i promoció del patrimoni, 
com per exemple a través del vveb https://arxiu.tarragona.cat, on ja es po- 
den consultar més de 33.500 fotografies. 

Menció especial mereix també el projecte Capsa de Sabates 2.0x, que 
ha permès la creació d'un espai vveb a partir de la fotografia domèstica i 
familiar aportada pels mateixos usuaris en format digital, sense necessitat 
d'aportar els originals en format físic. Aquest espai d'interacció entre ciu- 
tadania i institució ha permès conèixer un patrimoni fotogràfic vinculat 
a l'àmbit personal de les famílies que han habitat la ciutat, convertint-se 
en una font molt enriquidora de memòria oral i construint una memòria 
collectiva en primera persona, un contrapunt a la versió més oficialista del 
fotoperiodisme institucional o professional. En aquesta línia, també cal 
destacar la secció setmanal eLa finestra de l'Arxiux, en la qual les xarxes so- 
cials actuen com la plataforma de difusió de continguts amb què els usuaris 
donen a conèixer als seus seguidors una imatge que ja forma part del patri- 
moni fotogràfic: la iniciativa es va endegar l'any 2013 amb un abast que ha 
anat creixent exponencialment i que va aconseguir 72.000 visualitzacions 
a Facebool i 140.000 a Instagram el 2018. 

A hores d'ara, ja no queda cap dubte que internet ha afavorit l'apari- 
ció de noves formes de comunicar i de consumir continguts i que el futur 
dels nostres serveis, entre moltes altres coses, està íntimament vinculat a 
l'adaptació que sapiguem fer a aquests nous recursos que van apareixent. 


cietat Mai vu 


BLANCA GAS SANCHO 
Centre d'Imatges de Tarragona / L'Arxiu 

SERGI PUIG 


UN COMBATENT CONTRA 
EL FEIXISME 


Lluís Balart Boigues 


La peripècia personal dels qui van 
perdre la Guerra Civil Espanyola és 
encara poc coneguda. El cas de Sergi 
Puig, n'és un més. Va militar des de 
jove al PSUC i va ser un combatent 
antifeixista tota la seva vida, que 
transcorre durant la Guerra Civil 
Espanyola, la Segona Guerra Mundial 
i la lluita clandestina antifranquista. 
La seva vida va estar marcada pels 
principals esdeveniments històrics que 
van afectar la peripècia dels militants 
comunistes a Catalunya, dels quals en 
va ser protagonista i testimoni. 


PARAULES CLAU: 
PSUC, Guerra Civil Espanyola, 


exili, Segona Guerra Mundial, 
maquis, depuració, estat 
d'excepció 

The personal journey of those vvho 
vill lose the Spanish Civil VVar is not 
vvell inovvn. The case of Sergi Puig 
is one of them. He vvent to the PSUC 
as a young soldier and vas an anti- 
fascist fighter throughout his life, 
vvhich toolx place during the Spanish 
Civil VVar, the Second V/orid VVar and 
the clandestine anti-Franco vvar. 

His life vvill be marhed by the main 
historical events that vvill affect the 
journey of the communist militants 
to Catalonia, of vvhich he vvill be the 
protagonist and vvitness. 


ISSN 1136-7865 - EISSN 2014-2048 


Agraiment 
Al professor Antoni Jordà, per la informació documental facilitada, 
una ajuda inestimable en la recerca sobre Sergi Puig. 


e Introducció 


Vaig tenir notícia de Sergi Puig per la seva filla Janine, que resideix a Tarra- 
gona des de fa molts anys, i me'n va parlar. Poc a poc, vaig anar descobrint 
que el seu pare havia estat un membre destacat del PSUC local en temps de 
la Guerra Civil Espanyola. 

Amb les notes que Janine guarda com un tresor, les anotacions de la seva 
mare, que recollia sobre la vida i accions de Sergi, vam començar a establir 
parallelismes amb les fonts documentals que confirmaven el record famili- 
ar. Al testimoni de Janine, s'hi va afegir l'aportació del seu germà gran Mic- 
hel. Òbviament és una visió apassionada des d'un punt de vista personal i 
familiar, però precisa quan es pot comprovar documentalment. 

És el relat d'una vida trasbalsada per la guerra, com la de tothom que la 
va viure. El que podria haver estat una vida plàcida dedicada a l'atletisme, 
l'ensenyament i a les inquietuds polítiques i sindicals es va trasmudar en 
una vida d'aventura i risc, com la de moltes altres persones lluitadores. 

Però sobretot és una vida de lliurament a un principi ideològic i de fide- 
litat al servei d'una causa. La seva vida va estar marcada per la militància 
al PSUC, un partit que va néixer en unes condicions extremes per fer front 
a l'aixecament militar que va iniciar la Guerra Civil espanyola. No n'hi va 
haver prou amb perdre la guerra, va seguir el combat contra els nazis, con- 
vençut que les forces aliades acabarien amb el règim del general Franco. I ni 
tan sols no es van rendir, ell i altres, quan fou evident que això no passaria. 
Una lluita que es va traspassar a l'interior del país, on van patir la repressió 
franquista i l'ostracisme civil que el qualificatiu de comunista comportava. 
Van prosseguir el seu combat per retornar la democràcia, com a primer pas 
per assolir la construcció d'una societat socialista, que, en definitiva, era 
l'objectiu de Sergi i els seus companys polítics. 

El seu cas, que no és únic ni excepcional, és una mostra més de la injus- 
tícia que s'ha fet a la generació que va defensar la República i la democràcia, 
primer amb les armes, i després en al lluita clandestina, amb tenacitat i 
valor. Homes i dones, persones anònimes que van enfrontar una situació 
extraordinària. Van estar a primera línia de la lluita per les llibertats demo- 
cràtiques, i per això es mereixen el reconeixement de tota la societat. 


Cercle d'Estudis Històrics i Socials Guillem Oliver HESSE n.51 j2019 


I 
5/ 
ls mm V 


p7/ 
58 


ETA V 


e Primers anys i formació 


Sergi Puig Almirall va néixer el dia 25 de gener de 1912, a Barcelona, al barri 
de la Barceloneta. La seva família es va traslladar a Tarragona on va créixer 
i es va integrar en la vida social tarragonina. El seu germà gran, Joan, i ell 
mateix, practicaven l'atletisme al Club Gimnàstic de Tarragona, del qual 
eren socis destacats. Al novembre de 1931 Joan Puig resultava elegit presi- 
dent de la Secció d'Atletisme del Club, i Sergi hi figurava com a vocal. La 
Federació Catalana d'Atletisme té enregistrats dos rècords de Catalunya, 
en l'especialitat de relleus 4X200, on figura el cognom Puig en l'equip, tal 
vegada els dos germans, ja que eren equips diferents. El primer és del 9 
de novembre de 1930, l'equip estava format per Miquel, Pallach, Garrido i 
Puig, amb una temps de 1' 44" 4, que batia un altre equip del Gimnàstic, el 
7 d'agost de 1932, format per Huguet, Roig, Ros i Puig, que va obtenir una 
marca de 1'43" 2. 

Sergi va estudiar magisteri i des de 
maig de 1931 exercí com a mestre interí a 
l'escola dels Muntells, al terme municipal 
de Sant Jaume d'Enveja (Montsià). Ingres- 
sava al cos de mestres nacionals l'any 1933," 
amb plaça en propietat a l'Escola Mixta 
d'Aiguamúrcia (Baix Camp), on es va incor- 
porar el 12 de novembre de 1934. 

Tenim alguna notícia de la seva activitat 
política i sindical. En una nota breu, publi- 
cada a La Vanguardia el 30 d'abril de 1936, 
on es parlava dels mestres d'octava cate- 
goria de Tarragona, que se solidaritzaven 
amb els comitès constituits a Madrid i La 


Corunya en defensa de les seves reivindicacions, apareix el nom de Sergi 
Puig en una arelación de cotizantes directos al Comité de La Corufiax, cosa 
que indica una certa activitat sindical o, si més no, inquietuds. 


1 Diari de Tarragona, 3 de novembre de 1931, p. 5. 


2 Diari de Tarragona, l'i1 d'octubre de 1933, p.3, publicà el resultat de la primera prova per 
obtenir plaça i el 29 de novembre de 1933, p. 4, la segona, a les dues hi apareix Sergi Puig. 


3 La Vanguardia, 30 d'abril de 1936, p. 20. 

Un informe de la comissaria de Tarragona del Cuerpo General de Poli- 
cia, de data 6 de desembre de 1957, informa de la seva militància política 
anterior a la Guerra Civil: 


Durante esta época (1933-1936), se destacó como izquierdista acérrimo, es- 
tando afiliado al PSUC, del que hacia gran propaganda. Integró con otros 
el Comité Local de Intelectuales Antifascistas. Fue de los primeros en apli- 
car la escuela laica." 


El PSUC no es fundà fins l'any 1936, però, per a la finalitat de l'informe 
policial, no és una dada rellevant, indica que desenvolupava una activitat po- 
lítica probablement en un dels quatre partits que es van fusionar per crear-lo. 


e Guerra Civil 


El 17 de juliol de 1936 l'exèrcit d'Àfrica es revoltà contra el Govern de la Re- 
pública, el 18 el general Franco en prengué el comandament i el 19 l'arremo- 
rament esclatava a la península. Començava així la Guerra Civil espanyola. 

El 19 de juliol la guarnició de Barcelona es va sumar a l'aixecament i fou 
derrotada, principalment per la mobilització de les organitzacions obreres, 
igual com succeí a Madrid i altres ciutats. A Tarragona les tropes no es van 
sumar al moviment sediciós. 

Com a reacció a la greu situació creada, el 21 de juliol es fundà un partit 
marxista, el Partit Socialista Unificat de Catalunya (PSUC), com a resul- 
tat de la fusió de quatre organitzacions que ja feia mesos que estaven en 
converses amb aquesta finalitat: la Unió Socialista de Catalunya, el Partit 
Comunista de Catalunya, el Partit Català Proletari i la Federació Catalana 
del PSOE. 

El mateix dia, a Catalunya, un decret creà el Comitè Central de Milícies 
Antifeixistes (CCMA) per coordinar les milícies creades que es dirigien a 
lluitar al front de combat que es formà a Aragó: però, de fet, era on residia 
el poder executiu. 

El 26 de setembre de 1936 les forces polítiques i sindicals antifeixistes 
acordaren la formació d'un nou govern de la Generalitat i el CCMA es va 
autodissoldre. Jaume Miravitlles, que n'havia format part i que també par- 
ticipà en el nou govern, ho explicà així: 


4 Archivo General de la Adminsitración. Expediente de depuración de el/la maestro/a Sergio 


Puig Almirall. Aiguamúrcia (Tarragona). 

A partir de mediados de septiembre de 1936 se liquidó el Comité de Mili- 
cias Antifascistas de Catalufia, para dar lugar a un gobierno de la Genera- 
litat capaz de controlar mejor la convulsión revolucionaria que se produjo 
a causa del golpe de Estado del 18 de julio. Yo formé parte de aquella reor- 
ganización con el cargo de Comisario de Propaganda del Gobierno de la 
Generalitat. 


Una ordre del 12 d'octubre de 1936 va dissoldre tots els organismes 
de poder local creats per la revolució i els va substituir per ajuntaments, 
d'acord amb la correlació de forces al Govern de la Generalitat. A Tarragona 
l'ajuntament va estar format per 9 regidors d'ERC, 9 de la CNT, 6 del PSUC, 
3 d'ACR, 3 del POUM i 3 de la Unió de Rabassaires. 

Entre els representants del PSUC, en el sisè lloc hi figura Sergi Puig.é 

La seva activitat com a representant institucional fou breu, perquè pocs 
mesos després s'incorporà al front amb el batalló Tàrraco: 


...el comandant Muntané organitzarà el 2n Batalló, format bàsicament per 
voluntaris, alguns incorporats de les lleves del 34 i del 35 i de la tropa que, 
procedent d'Extremadura, havia arribat a la ciutat en un vaixell portuguès, 
aquests eren 135 carrabiners i 130 soldats. Tot plegat, el Batalló Tàrraco, 
amb 700 homes i sota les ordres del comandant Benages i del comissari 
polític Sancho, marxarà cap al front de Madrid a inicis de març de 1937.7 


Sergi participà en el batalló Tàrraco en qualitat de comissari polític, des 
del front envià articles que van ser publicats a l'òrgan local del PSUC, Enda- 
vant, a la secció 4Parla el Front-. Són d'un alt contingut ideològic. 

El primer, de 22 de maig de 1937, es titula dUn clam d'indignació,, el 
dedica a condemnar els fets de maig, que atribueix a delements trotsRistes, 
agents de la provocació i del feixisme internacionals, comparant l'abun- 
dància d'armes que exhibeixen a la rereguarda amb l'escassedat al front. 

El segon és de 5 de juny de 1937, porta per títol 4Altaveu del Front. i expli- 
ca l'ús d'un nou recurs tecnològic per fer propaganda al front, un altaveu a 
través del qual s'adrecen a les tropes del bàndol franquista, convidant a par- 


5 Jaume Miravitlles: Los comunicados secretos de Franco, Hitler y Mussolini. Plaza Ex Janés SA Edi- 
tores. Barcelona 1977, p. 110. 


6 AHMT. Llibre d'actes del Ple, núm. 14. Plenari municipal de 22 d'octubre de 1936, folis 102, 
a IO4. 


7 Jordi Piqué: La crisi de la rereguarda. Revolució i guerra civil a Tarragona (1936-1939). Publicaci- 
ons de l'Abadia de Montserrat. Barcelona, 1998, p. 117. 


8 Endavant, 22 de maig de 1937, p. 3. 

lar a militants de partits o sindicats que havien 
abandonat les files enemigues per passar-se al 
bàndol republicà. L'article té un to optimista, 
confia que l'argumentació dels comissaris po- 
lítics farà canviar de bàndol tots els que com- 
baten equivocadament o per la força amb els 
rebels. 

El segitent té data del 13 de juny, és el més li- 
terari. El seu títol és Des del front del Jaramar 
Descriu el paisatge bucòlic que es veu des de les 
trinxeres, amb el riu Manzanares al fons, que 
el porta a reflexionar sobre la propietat de les 
terres, i acaba recordant que al davant hi tenen 
l'enemic.'o 

El darrer es va publicar el 26 de juny. A la 
portada del diari hi ha una fotografia de Sergi Puig, amb aquest peu de 
foto: 4El nostre camarada Sergi Puig, comissari Polític del Batalló Tàrraco, 
el qual s'ha guanyat la simpatia del Batalló pel seu comportament com a 
obrer revolucionarix. A l'interior es publicà l'article de Sergi Puig eS'han 
passat dos moros,, on explica l'acollida a un magribí, fugitiu de les files de 
Franco. La nit segient el van convidar a parlar per l'altaveu, amb èxit, un 
compatriota se li va sumar." 

El mes de març de 1938 aprovà un examen per ingressar a l'Escola Naval 
Popular," on obtindria el grau de tinent d'Infanteria de Marina.2 

Poca cosa més sabem de la guerra. Al front hi va anar amb el seu ger- 
mà Joan. Ambdós van ser traslladats al front de l'Ebre. Joan va morir en la 
batalla i Sergi va seguir l'exèrcit popular en la seva retirada de Catalunya, 
fins a la frontera amb França, que va creuar clandestinament per evitar ser 
internat en un camp de refugiats. 


9 Endavant, 5 de juny de 1937, p. 3. 
10 Endavant, 13 de juny de 1937, p. 3. 
11 Endavant, 26 de juny de 1937, p. 113. 
12 Diario Oficial del Ministerio de Defensa Nacional, núm. 73, de 26 de març de 1938, p. 894. 
13 Diario Oficial del Ministerio de Defensa Nacional, núm. 171, de 10 de juliol de 1938, p. 126. 
Gea 

e Primer exili 


L1 de setembre de 1939, Alemanya envaí Polònia, en resposta, el Regne Unit 
i França declaraven la guerra a Alemanya, començava la guerra a Europa. 

El juny de 1940, Alemanya ocupava França. 

Alfons Martorell, anarquista de Reus, a les seves memòries, fa una viva 
descripció de la situació en què es trobaven els republicans a França: eDu- 
rant l'ocupació nazi a França, cada refugiat se les manegava com podia. Era 
dificil fer una vida normal, tant individualment com colHectiva, a causa de 
la nostra situació política. Però n'hi havia bastants que vivien clandesti- 
nament per les capitals, amb papers o sense. Alguns collaboraven amb la 
resistència. Una majoria vivia fent estraperlo.x" 

Sergi Puig va ser, sens dubte, dels que vivien clandestinament. Les notes 
que conserva Janine, parlen d'un certificat emès el 27 de maig de 1971 pel 
director de la presó de Toulouse que acredita la presència al centre des del 
3 de febrer de 1943, on va arribar des d'un centre de detenció anterior, on 
estava des del 14 de setembre de 1942. A la presó de Toulouse s'hi va estar 
fins el 14 de juny de 1944. 

El seu fill, Michel Puig, va facilitar la referència d'un petit llibre titulat 
Ceux d'Ambléon. Historie d'un maquis, una publicació, apareguda l'any 1946 
escrit per Johannes Peysson, comandant del grup de maquis, que el va sig- 
nar, encara, amb el nom de guerra, dLucaso. El llibre, que en l'actualitat és 
pràcticament introbable, descriu l'activitat del grup guerriller on va estar 
enquadrat Sergi Puig. 

Tan sols en coneixem algunes pàgines. Un paràgraf, transcrit per la 
mare de Janine, que no s'ha pogut contrastar diu: dLe sang-froid du lieute- 
nant Serge Puig, un espagnol, officiel de l'armée républicaine, qui s'est 
évadé d'un camp de concentration et qui nous a rejoint quelques semaines 
auparavant, sauve la situation...x$. Segons Janine, l'evasió es va produir al 
tren que el deportava al Camp de Dachau. 

Per aquesta, i una altra acció, va merèixer ser citat a l'ordre del dia de 
la Divisió: eS'est particulièrement distingué a RUY le 1er d'Aóut 1944 oú il 
abattit au révolver le tireur de F.M. d'un camion allemand, contribuant 
largement a la destruction complète du véhicule et de ses ocupants. A été 


14 Alfons Martorell: República, revolució i exili. Memòries d'un llibertari reusenc. Edicions del Cen- 
tre de Lectura. Reus 1993, p. 187. 


15 La sang freda del tinent Sergi Puig, un espanyol, oficial de l'exèrcit republicà, que es va 

blesé à Bougoin le 23 AGut 1944.x/5 La citació comportava que se li atorgava 
la condecoració de la Creu de Guerra amb estrella d'argent, una distinció 
creada durant la Primera Guerra Mundial, que el general Charles de Gaulle 
va recuperar per als combatents de la Segona. 

L'episodi on va ser ferit, del qual se'n fa una breu referència en el darrer 
paràgraf de l'ordre del dia, s'ha pogut consultar en unes pàgines de l'es- 
mentat llibre publicades a Internet: 


23 d'AGut. Libération de Bourgoin 

L...1 Il est 12h30. Le poste est enlevée d'haute lutte. Les blesses sont 
nombreux. Mon chef de section Serge P est touché au menton gravement. 
Il est dirigé sur l'hópital de Morestel.7 


Lesforç de Sergi es va veure recompensat amb la victòria dels aliats. 
Acabada la guerra, va treballar d'instructor de colònies estiuenques a l'em- 
presa Renault. Es va casar amb Rolande Poisson Parsus, que era germana 
d'un company que va conèixer a la presó, Adrien. Van tenir tres fills, Michel 
(1948), Janine (1953) i Sergi (1954). Havia quedat endarrere un primer matri- 
moni a Espanya, no reconegut per les lleis imposades pel règim sorgit de 
l'autonomenat eGlorioso Alzamiento Nacional-. 

Lesperança que els aliats, al final de la guerra, decidissin atacar Es- 
panya per fer fora la dictadura feixista va animar els exiliats republicans, 
principalment comunistes i anarquistes, a organitzar grups de guerrillers 
a l'interior. Però la Guerra Freda entre Estats Units i la Unió Soviètica, com 
a capdavanters de les respectives zones d'influència, va imposar la seva lò- 
gica i el règim de Franco se'n va beneficiar. 

El PSUC es va veure afectat en la mesura que s'incrementà en el seu si la 
influència del Partido Comunista de Espafia (PCE), reforçant el seu perfil 
comunista. 

El 1947, després d'una important detenció de membres relacionats amb 
els guerrillers a Barcelona, s'iniciava un canvi tàctic, orientant els militants 
al treball dins les empreses, en contacte amb els treballadors. La va impul- 
sar Gregorio López Raimundo, que es feu càrrec de la direcció del PSUC a 


16 S'ha distingit particularment a RUY, l'1 d'agost de 1944 on va abatre amb revòlver el tirador 
d'F.M. d'un camió alemany, contribuint en gran mesura a la destrucció completa del vehicle 
i dels seus ocupants. Ha estat ferit a Bourgoin el 23 d'agost de 1944. 


17 12:30 La plaça s'alça en una forta lluita. Els ferits són nombrosos. El meu cap de secció, 
Sergi P, ha estat ferit greument al mentó. Ha estat dut a l'hospital de Morestel. Lucas. Céux 
d'Ambléon: Historie d'un maquis. La libération de Lyon. Pàgina 7 i 8. shttp://classic-intro.net/ 
Doc-VAC/Scribe/dossiers/Ambleon.pdfs 

l'interior. A partir d'aquest canvi d'actuació política eren necessaris qua- 
dres dirigents capaços de reconstruir l'organització política a Catalunya, en 
les difícils condicions que imposava la dictadura a Espanya. 


Retorn a Catalunya 


El desembre de 1939 la Comisión Depuradora D del Magisterio Primario de 
Tarragona va obrir un expedient de depuració a Sergi Puig, a conseqiiència 
del qual se'l va separar del servei per Ordre ministerial de data 12 de maig 
de 1941. 

El 8 de setembre de l'any 1957 presentà una instància, adreçada al mi- 
nistre d'Educación Nacional, en què demanava la revisió del seu expedient 
de depuració i la reincorporació al servei, que va ser admesa a tràmit. En 
aquesta instància deia que vivia a França, al Boulevard J. Jaurès, a Billan- 
court, una ciutat veina de París, on estava situada la principal fàbrica de 
Renault. En data 28 d'abril de 1958, el Juzgado Superior de Revisiones de 
Madrid li comunica que per tramitar l'expedient ha de residir a Espanya. 

En una declaració jurada de data 6 d'agost de 1960 declarava que vivia a 
Tarragona, des del 31 de març anterior. Mentre esperava la resolució de l'ex- 
pedient treballava a l'Acadèmia Almi, al carrer Blasco de Garay, 4, de Barce- 
lona, com a professor de Francès i Cultura General. 

El jutge superior de revisions, el 3 de febrer de 1961, va resoldre deixar 
sense efecte la separació del servei i el reintegrà al cos, però imposant-li un 
trasllat fora de Catalunya durant cinc anys i la inhabilitació per a càrrecs 
directius i de confiança." Tot indica que va decidir no reincorporar-se com 
a mestre nacional i va romandre a Catalunya. 

A Barcelona va mantenir la militància clandestina a l'aleshores illegal 
PSUC. 

Els records de la seva filla són confusos, va arribar a la capital catalana 
amb vuit anys, per tant, no sap res de les arriscades activitats paternes. No- 
més manté un viu record d'una trobada a Torre Baró, on va veure, per pri- 
mer cop, el seu pare prenent la paraula en un acte públic, adreçant-se a la 


18 Archivo General de la Administración. Expediente de depuración de el/la maestro/a Ser- 


gio Puig Almirall. Aiguamúrcia (Tarragona). 
19 Íbid. 
20 Íbid. 
21 Íbid. 

gent que s'hi havia aplegat, envoltats per la imponent presència d'efectius 
de la Policia Armada a cavall. 

El barri de Torre Baró està situat a la vessant sud-oest de la serra de 
Collserola, a Barcelona. Es va desenvolupar com un barri d'autoconstruc- 
ció fet per la població immigrada els anys cinquanta i seixanta del segle 
passat. La concentració obrera i la manca d'equipaments el van fer un bar- 
ri capdavanter en les lluites polítiques i reivindicatives, com reflecteix la 
publicació clandestina Unidad. Órgano del Comitè de Barcelona del PSUC, que 
en un número de maig de 1967 relaciona concentracions del Primer de 
Maig, que serien similars a la viscuda per la família Puig: 4No sólo en once 
—como han dicho las informaciones oficiales— sino en veintitantas pro- 
víncias por lo menos han tenido lugar demostraciones obreras y populares 
el dia 1" de mayo. Y en alguna de aquellas no hubo una, sino varias, conme- 
moraciones democràticas. Las concentraciones de Torre Baró (Barcelona 
capital), can l'Artiller (Badalona), Torre de la Fuensanta (Bajo Llobregat), 
Fuente de la Cafias (Tarrasa), Bosque de San Julian (Sabadell) lo confirman 
brillantementes.7 


e Segon exili i mort 


Al caliu del Maig de 1968 a França, a Barcelona i Madrid s'havia incrementat 
la protesta de treballadors i estudiants. A aquesta darrera ciutat hi morí 
l'estudiant Enrique Ruano, a mans de la policia. En un ambient tens, s'in- 
crementava la repressió, el 24 de gener de 1969 es declarava l'estat d'excep- 
ció a tot Espanya, que suspenia les escasses garanties jurídiques que les 
lleis del règim reconeixien a la ciutadania. 

Durant l'estat d'excepció, al mateix mes de gener, Sergi Puig va haver de 
fugir a París, la policia anava al seu darrere. Se'n va anar sol, precipitada- 
ment, mentre la família restava a Barcelona. 

El 18 de juny d'aquell any, Sergi Puig morí a París, víctima d'un infart de 
miocardi. 

A Tarragona, dos dies després, es publicava al Diario Espafiol, l'únic diari 
local, editat per la Prensa del Movimiento, una esquela mortuòria encarre- 
gada pels seus familiars. Es va publicar en català, en aquella època tolerat 
pel règim en l'àmbit privat. 


22 Unidad. Organo del Comité de Barcelona del P.S.U.C. Maig de 1967, p. 1. 

Sergi Puig Almirall 

Mestre Nacional 

Morí a París, el 18 del corrent a causa d'un atac cardíac. 

(A.C.S.) 

Els seus afligits senyora, fills, germans i demés familiars, els preguen un 
record per a la seva ànima. 


Tarragona, Juny de 19697 


El redactat és un model d'austeritat i equilibri entre l'obligat catolicis- 
me imperant a l'Espanya franquista i un esperit laic. Està encapçalada per 
una creu, però es demana un record, no una oració, que era més habitual 
aleshores. També sembla endevinar-se una picada d'ull en definir-lo com 
a amestre nacionab, un títol del qual n'estava orgullós, però que mou a la 
reflexió: què hi feia un mestre nacional a París2 

La seva filla recorda que per aquells anys havia estat apartat de les tas- 
ques del partit. És possible que l'afectés el conflicte obert entre la direcció 
del PCE i Enrique Líster, que arrossegava una llarga història de desavinen- 
ces amb el secretari general, Santiago Carrillo. Es van posar de manifest 
arran de la intervenció soviètica a Txecoslovàquia d'agost de 1968, el PCE la 
va condemnar públicament, decisió a la qual es va oposar Líster. La direc- 
ció del PCE va apartar els dirigents de línia més filosoviètica, o poc afins a 
Carrillo. 

Però la publicació periòdica Treball, que era l'òrgan central de comunica- 
ció del PSUC, que aleshores s'imprimia i distribuia de manera clandestina, 
en el número de juliol de 1969, incloia una sentida i objectiva necrològica 
de Sergi: 


Sergi Puig ha mort a l'exili. 

Sergi Puig ha lluitat més de trenta anys per veure alliberat el nostre po- 
ble de la petja brutal del franquisme. Ha donat una i altra vegada el millor 
de si mateix per la causa dels treballadors, per la causa del socialisme, de 
la democràcia. 

Era jovei encara ha mort a l'exili. En el seu segon exili, imposat aquesta 
vegada per la revifalla del terrorisme desfermada per la dictadura en els 
darrers mesos. 

El nostre company Sergi Puig ha mort lluny dels seus i en terra estran- 
gera perquè pesava sobre ell amenaça de detenció i perquè es veié obligat, 
a fi de burlar aquesta amenaça i poder seguir defensant els interessos dels 


23 Diario Espanol, 21 de juny de 1969, p. 3. 

treballadors i les llibertats del seu poble, a deixar casa i treball, a separar-se 
de dona i fills, a fer esforços que li han resultat fatals. 

És una víctima de la repressió, un combatent caigut en plena acció cara 
als botxins franquistes. Des d'aquestes planes volem expressar a la seva es- 
posai fills, als seus germans i familiars, tot el caliu del Partit, tota l'estima 
que els seus companys de lluita sentíem per Sergi Puig." 


Està enterrat al cementiri de Chartres, en una tomba al costat dels 
membres de les Forces Françaises de l'Intérieur (FFI), que és el nom que 
englobava, des de 1944, les diferents organitzacions que lluitaren contra 
l'invasor nazi a França. 


A odotamatitzadó Macia um 


LLUÍS BALART BOIGUES 
Museu d'Història de Tarragona 


tac Vda 

LA POBLACIÓ CIVIL 
INFANTIL i REFUGIADA 
A TARRAGONA DURANT 
LA GUERRA CIVIL 


M. Pilar Herrerias i Gili 


L'article descriu les dades extretes 

del padró municipal de 1936 a 1939 
conservat a l'Arxiu Històric Municipal 
de Tarragona i en altres fons del 

mateix arxiu. L'estudi està centrat 

en la població infantil de la ciutat, 

dels O als 14 anys, durant la Guerra 
Civil, classificada per grups d'edat, 
procedència, sexe, natalitat i mortalitat. 

The article describes the external data 
of the municipal area from 1936 to 
1939 preserved in the Arxiu Històric 
Municipal de Tarragona and in other 
places of the same archive. The study 
is centred on the child population of 
the city, from O to 14 years old, during 
the Civil VVar, classified by age groups, 
origin, sex, birth and death. 

e "La Guerra Civil va trencar la infància dels nens, els va fer adults 
abans d'hora" Alicia Alted Vigil 


Entre 1936 i 1939 les nostres terres van viure una tràgica situació degut a la 
Guerra Civil. Va afectar a tothom, però sens dubte el patiment de la infància 
va ser molt colpidor. 

Molts nens i nenes van canviar la condició de ser simples infants a ser 
refugiats. Sense saber què estava passant, molts d'ells van haver de despla- 
çar-se cap a altres zones més segures, ja fos dins del mateix país o a l'es- 
tranger. Els que es van quedar van viure també viure una situació traumà- 
tica de por, destrucció i inseguretat. 

El juliol de 1936, amb la insurrecció militar, Espanya va quedar dividida 
en dues parts. A Catalunya la balança va ser a favor de la República, fet que 
Va provocar un èxode de població tant dins de Catalunya com cap als paisos 
veins, França, Anglaterra, Holanda o cap a uns altres de més llunyans com 
Mèxic, l'Argentina o Rússia. 

Tarragona, capital de província, durant la Guerra Civil va ser un punt es- 
tratègic degut a la seva proximitat amb el Font de l'Ebre. Tenia importants 
nusos de comunicació ja fos per carretera, ferrocarril o mar amb connexi- 
ons amb València i era lloc de pas cap a l'exili a França i altres paisos. 

A continuació, s'exposa un estudi de la població infantil de Tarragona 
durant la Guerra Civil a partir de les dades que es conserven a l'Arxiu Muni- 
cipal (AHMT)i en el padró d'habitants de 1936 a 1939, dades sobre refugiats 
o assistència social. L'anàlisi d'aquestes dades ha permès fer una radiogra- 
fia de la infància a la ciutat durant el conflicte bèHlic. 


Població infantil (0-14) el 1936 


Si aprofundim en la població infantil trobem que eren 8.059 infants, un 
24,349 de la població total de la ciutat.: Per tal de poder fer un millor estudi 
de la població s'ha dividit la població infantil en tres franges d'edat: 0-4, 5-9 
i 10-14. 

Per franges d'edat, el més nombrós era el de 10 a 14 anys amb 2.949. 
Aquesta franja més alta podria ser consequència que, a la ciutat, abans 
d'esclatar el conflicte hi havia escoles religioses que acollien nens i nenes 
de tota la península. La franja més baixa correspon a la de O a 4 anys, amb 
2.431 infants. 


1AHMT. Padró d'habitants de 1936 de Tarragona. S.T. 2863 a 2877 i 6313. 

Quadre 1: Distribució dels infants a Tarragona per sexe 
i franges d'edat el 1936. 


Franges d'edat Nens Nenes Total 
0-4 1.187 1.244 2.431 

5-9 1.404 1.275 2.679 
10-14 1.548 1.401 2.949 
Total 4.139 3.920 8.059 


Font: Elaboració pròpia a partir del padró d'habitants de 1936 de Tarragona. Sig. top. 
2863 a 2877, 6313. 


D'aquests 8.059 infants, 5.493 van néixer a la ciutat de Tarragona, la qual 
cosa representava un 68,1596. Podem veure, doncs, que Tarragona tenia més 
d'un 3096 de la població que provenia de fora de la ciutat, cosa que no sor- 
prèn tenint en compte que era la capital de la província. Un total de 1.073 
infants inscrits al padró van néixer en diferents localitats de la província. 
En total procedien de 134 poblacions diferents i de les deu comarques tarra- 
gonines. La comarca que més població va aportar va ser la del Baix Camp, 
amb 236 criatures. La segona comarca que va aportar més població va ser el 
Baix Ebre, amb 201, i el Tarragonès, amb 188. 

Altres poblacions d'altres comarques que van aportar un nombre d'in- 
fants remarcable van ser Valls (32), Falset (20), el Vendrell (27), Montblanc 
(28) o Sant Carles de la Ràpita (26). 

La procedència de la població de fora de la província de Tarragona re- 
presentava un 17,6596. Les províncies que més població van aportar van ser 
Barcelona (329), València (182), Lleida (135), Castelló (100), Almeria (66) i Sa- 
ragossa (62). 

El percentatge més baix és el que fa referència a la població estrangera, 
ja que, no arriba a l'196. En total hi ha comptabilitzats 62 nens i nenes pro- 
vinents de França, Cuba, Marroc i l'Argentina. 


Població infantil (0-14) el 1937 


Segons les altes i baixes corresponents al padró de 1937 a la ciutat de Tarra- 
gona hi havia inscrites 36.657 persones." Hi va haver 4.851 altes en el padró, 
de les quals 1.027 van correspondre a població infantil compresa entre els o 
i els 14 anys. Aquest fet demostra que durant el conflicte bèllic hi va haver 
moviments de població i que Tarragona va acollir nombrosa població infan- 


2 AHMT. Padró d'habitants de 1937 de Tarragona. S.T. 6701,6702.. 


MESSE Ju.s1 j2015 CEHSGO 


til, tot i que al padró no s'especifica si eren refugiats o no, però si que vivien 
en nuclis familiars. 

Per franges d'edat, la més nombrosa era de O a 4 anys amb 534, aquesta 
franja inclou els naixements, per aquest motiu és la més alta. La franja me- 
nor era la de 10 a 14 anys amb 234 nens. 


Quadre 2: Distribució de les altes d'infants a Tarragona per sexe 
i franges d'edat el 1937. 


Franja d'edat Nens Nenes Total 
0-4 280 254 534 
19 125 134 259 
10-14 113 121 234 
Total 518 509 1027 


Font: Elaboració pròpia a partir del padró d'habitants de 1937 a Tarragona. 
Sig. top. 6701-6702 


La major part de les altes prové de la mateixa ciutat amb 516 naixements. 
De la mateixa província tarragonina provenien 126 nens. Per comarques la 
que major nombre aportava era el Baix Ebre, amb 29 nens. Aquesta comar- 
ca va ser una de les més castigades durant la guerra. Destaca la ciutat de 
Tortosa que va aportar 14 nens. En segon lloc, la comarca del Tarragonès 
amb 23 nens és de aquella de la qual procedien més nens. Van arribar nens 
de deu localitats diferents com Torredembarra (6), la Canonja (4), o del Cat- 
llar (4). En tercer lloc, es troba la comarca del Baix Camp amb 21 nens, 15 
dels quals provenien de la capital, Reus. 

De la resta de províncies espanyoles també van arribar nens. De Barce- 
lona es van inscriure 83 nens, 64 dels quals procedien de la capital. Laltra 
gran província que va aportar nens va ser Madrid amb 49. No estan inscrits 
com a refugiats, però se sap que Tarragona va acollir grups de nens proce- 
dents de Madrid. 

València, amb 24 nens inscrits, és la tercera província espanyola que més 
nens va aportar a la ciutat. Finalment, Castelló i Almeria, amb 21 nens ca- 
dascuna, són les províncies que més apareixen en el padró de 1937. 

De l'estranger, destaquen 11 nens que es van inscriure procedents de 
França. En total van ser 14 els nens inscrits provinents de l'estranger. 

Població infantil (0-14) el 1938 


De l'anàlisi de les altes i baixes corresponents al padró de 1938 a la ciutat de 
Tarragona. El 1938 Tarragona comptava amb una població de 37.175 perso- 
nes. 

Respecte a 1937 va haver-hi 1.981 altes en el padró municipal, de les quals 
358 eren infants. El 1938 va haver-hi molts menys moviments de població 
civil, segurament a causa de l'evolució del conflicte bèllic. 

Per franges d'edat, la més nombrosa era la de O a 4 anys amb 216, aques- 
ta franja inclou els naixements, per aquest motiu és la més alta. Les altres 
dues franges són idèntiques amb 71 criatures cadascuna. 


Quadre 3: Distribució de les altes d'infants a Tarragona per sexe 


i franges d'edat el 1938. 
Franja d'edat Nens Nenes Total 
0-4 108 108 216 
Dt) 33 38 vo) 
10-14 31 40 n 
Total 172 186 358 


Font: Elaboració pròpia a partir del padró d'habitants de 1938 a Tarragona. 
Sig. top. 6701 


Ja no arriba pràcticament població de l'estranger, només hi ha un nen 
inscrit provinent de França. 

Pel que fa a les arribades d'altres províncies espanyoles, aquestes es re- 
dueixen a 53 només. De Barcelona es van inscriure 16 nens. Per quantitat, 
van seguir-la Castelló amb 6 nens, i Madrid i Màlaga amb 4 cadascuna. 

La resta de nens, 3.304 en total, van néixer a la província tarragonina. 
Només 18 d'ells provenien de localitats de la demarcació i els 286 restants 
eren nascuts a la mateixa ciutat. 

Es van inscriure infants de sis de les deu comarques de Tarragona. Les 
que més en van aportar a la ciutat van ser l'Alt Camp i el Baix Ebre, amb 5 
nens cadascuna. Del Baix Camp van arribar 4 criatures, totes procedents 
de Reus. 


3 AHMT. Padró d'habitants de 1937 de Tarragona. S.T. 6701,6702. 

Població infantil (0-14) el 1939 


Segons el padró de 1939, a la ciutat de Tarragona hi havia 37.068 habitants." 
Va haver-hi 1.822 altes aquell any, de les quals 527 van correspondre a pobla- 
ció infantil entre O i 14 anys. 

Per franges d'edat, la més nombrosa era la de 5 a 9 anys, amb 180 nens. 
La franja menor era la de O a 4 anys, amb 172. 


Quadre 4: Distribució de les altes d'infants a Tarragona per sexe i franges 


d'edat el 1939. 

Franja d'edat Nens Nenes Total 
o—4 86 86 172 
5—9 91 89 180 

10—14 87 88 175 
Total 264 263 527 


Font: Elaboració pròpia a partir del padró d'habitants de 1939 a Tarragona. Sig. top. 
6703-6718 


A diferència dels anys anteriors, la major part d'inscrits prové d'altres 
províncies d'Espanya. De la mateixa província tarragonina en provenien 
257, dels quals 109 havien nascut a Tarragona. 

Per comarques, la que major nombre de criatures va aportar va ser el 
Baix Ebre, amb 41. Aquesta comarca va ser una de les més castigades durant 
la guerra. Destaca la ciutat de Tortosa que va aportar 27 nens, aquesta ciu- 
tat va quedar pràcticament destruida després de la Guerra Civil. En segon 
lloc, la comarca del Baix Camp, amb 29 nens, és de la que procedien més 
nens. Van arribar nens d'onze localitats diferents com Reus (10), Riudecols 
(5) o la Selva del Camp (4). En tercer lloc, es troba la comarca del Tarragonès, 
amb 19 nens, provinents de 10 localitats, com Salou (3), Constantí (3), Alta- 
fulla (2), Vila-seca (2) o la Secuita (2). 

El 1939 Tarragona va inscriure en el padró infants de les deu comarques 
tarragonines, igual que el 1936 i 1937. 

De la resta de províncies espanyoles, les dues províncies que més nens 
van aportar van ser Barcelona, amb 69 nens, i Almeria, amb 61. Terol, amb 
20 nens inscrits, és la tercera província espanyola que més nens va aportar 
ala ciutat. Madrid, amb 15, i València, amb 13, són les altres províncies que 
més nens van aportar a la ciutat tarragonina. 


4 AHMT. Padró d'habitants de 1939 de Tarragona. S.T. 6703 a 6718. 

De l'estranger consten 4 nens que es van inscriure procedents de França 
(2) i Veneçuela (2). 


e Població infantil refugiada a Tarragona 


Tarragona va acollir un nombre molt elevat de refugiats, al costat de Reus, 
va ser la ciutat que més va acollir de la província. S'estima que a l'agost de 
1938 al Tarragonès hi havia 9.030 refugiats." 

Quan la situació va empitjorar i l'arribada de refugiats era contínua es 
va arribar a acollir més del 2096 de la població total. La xifra de refugiats 
de la qual es va fer càrrec la ciutat de Tarragona va representar un 2696 de 
la població de la ciutat, que per aquell temps tenia uns 30.000 habitants. 
En els resums del padró d'habitants apareixen inscrits els refugiats, només 
amb el nombre. Fins el 30 d'abril de 1937, hi havia a Tarragona inscrits 3.127 
refugiats, a finals d'aquell mateix any van baixar a 2.013 i ja el 1938 només 
apareixen inscrits 525 refugiats. 

Dels llistats de refugiats entre 1937-1938 on s'indica l'edat, sexe i els refu- 
gis on estaven allotjats (Refugi Cavallers, núm. 10 i 12, Camp de Mart, Gra- 
nada, Portal del Carro, Descalços: Sant Llorenç) podem obtenir informació 
de la població infantil.é 


Quadre 6: Nens refugiats a la ciutat de Tarragona 1937-1938 


Edat Nens Nenes Total 
0-4 55 85 140 
529 46 63 109 

10-14 140 121 261 

Total: 241 269 510 


Font: Elaboració propia a partir de l'AHMT. Fons refugiats. S.T. 8976 


Com es pot observar en el quadre 6, en total, la ciutat de Tarragona aco- 
llia 510 nens i nenes registrats a l'Ajuntament. De tots ells la franja d'edat 
d'entre 10 i 14 anys és la més alta, és més del doble que la de 5 a 9 anys. 

La procedència dels nens és diversa, de la mateixa província de Tarrago- 
na procedien 26 nens: Tortosa (14), Móra d'Ebre (2), Benifallet (1), Benissanet 
(2), Sant Carles de la Ràpita (2), la Cava (2), Roquetes (2), Móra la Nova (1). 


5 DDAA: Atles de la Guerra Civil a Catalunya. Edicions Dau. Barcelona, 2010, p. 388. 
6 AHMT. Fons refugiats. S.T. 8976. 

De les diferents províncies d'Espanya, la que més nens va enviar a Tarra- 
gona va ser Madrid amb 58 nens i nenes en total. La seguien Sevilla (12), As- 
túries (10), Guipúscoa (6), Màlaga (5): de les altres províncies arriben menys 
nens. 

A Tarragona van arribar ja el 1936 nens de Madrid i altres punts del nord, 
per fer colònies i allunyar-los del conflicte7. La primera colònia escolar pro- 
cedent de Madrid va arribar amb 200 nens, 6 professors, més el personal 
auxiliar. Els van allotjar en el Sanatori Marítim de l'Arrabassada. Altres co- 
lònies que van arribar a Tarragona van ser una que procedia d'Astúries i es 
van allotjar en el sanatori de la platja i una altra, amb 50 nens procedents 
de Badajoz. 

A la fotografia podem veure un grup de 20 nens que procedien de Ma- 
drid, del barri de Chamartín, enviats pel PCE, els acompanyava Rodolfo 
Vifias exdiputat socialista. Aquesta expedició va ser organitzada pel diari 
La Llibertat. Els nens van ser distribuits entre famílies que ho havien soHi- 
citat. 


Grup de nens procedents de Madrid que va arribar a Tarragona.Fotografia cedida 
pel Centre d'Imatges de Tarragona, Arxiu Municipal de Tarragona 


El mateix any van arribar també en un altre viatge 299 nens refugiats 
—210 nens i 89 nenes—, que anaven acompanyats de 7 mestres —5 eren 
dones i 2, homes—i 2 auxiliars. L'última colònia infantil a Tarragona el 1936 


7 PIQUE PADRÓ, J.: La crisi de la reraguarda. Revolució i Guerra Civil a Tarragona (1936-1939). Publi- 
cacions Abadia de Montserrat. Barcelona, 1998, p. 600-628. 

va arribar entre el 24 de novembre i el 14 de desembre, van ser 93 criatures 
—52 nens i 41 nenes— que van ser acollits per famílies de la ciutat. 

Ja el1937 es van organitzar les Colònies Francesc Macià al sanatori marí- 
tim. Fins a finals de febrer s'hi van allotjar 300 nens evacuats. Es van regis- 
trar problemes en aquesta colònia, ja fos pel tracte dels superiors com pel 
comportament dels evaquats.$ 

Les famílies que havien enviat els seus fills demanaven informació a les 
autoritats, si feia temps que no en sabien res. A la carpeta de Vigilància que 
es conserva a l'arxiu, són nombroses les cartes demanant informació sobre 
els nens refugiats: Domingo Guerra demana informació sobre els seus dos 
fills evacuats a Tarragona, ja que no en tenia notícies des de feia sis mesos. 
El servei de Vigilància feia les investigacions pertinents i es responia la car- 
ta. En aquest cas concret, la resposta va ser que els nens estaven bé i que 
escriurien als pares al més aviat possible." 

De la mateixa manera que van arribar nens refugiats a Tarragona, al- 
guns de la mateixa ciutat també van marxar-ne. És el cas de Torrents Mora- 
gas, que va enviar a la seva filla de 13 anys a França. Es conserva una carta on 
els pares demanen permís a l'alcalde de la ciutat per poder anar a visitar-la 
el 15 d'abril de 1937. El mateix alcalde expedeix un certificat perquè puguin 
viajar. Correspondència com la que acabem de veure va ser quantiosa du- 
rant el conflicte, sobretot quan els pares que enviaven els seus fills a Catalu- 
nya volien saber com estaven. 

L'arribada de tants refugiats va provocar enormes problemes d'organit- 
zació a la ciutat, havien de solucionar aspectes com l'allotjament, l'alimen- 
tació, la higiene i la salut. La ciutat de Tarragona va collaborar i es va orga- 
nitzar, com moltes altres ciutats, perquè els nens estiguessin bé. 

Es van organitzar també campanyes de solidaritat fins a l'estiu de 1937. 
Al Diari de Tarragona es publicaven les persones o entitats que havien donat 
diners o estris per als nens refugiats." 

Important també va ser la tasca del "Segell Proinfància" els beneficis del 
qual eren destinats a l'atenció de la infància. A Tarragona es va fundar l'1 
d'abril de 1937 i van organitzar diferents campanyes com partits de futbol o 
festivals infantils. 


8 PIQUÉ PADRÓ, J.: Op. cit., p. 618-628. 
9 AHMT. Vigilancia. S.T. 6306. 
10 AHMT. Vigilancia. S.T. 6307. 


11 Diari de Tarragona, 31/12/1936. 

També es va organitzar la Setmana de l'Infant, perquè cap nen es quedés 
sense joguina el dia de Reis. 

La ciutat es va bolcar a ajudar els nens primer i després a les famílies 
senceres, tot i això, es va haver de demanar ajuda, sobretot aliments, al Co- 
missariat d'Assistència als Refugiats, a causa del nombre tan alt de refugi- 
ats que va arribar a la ciutat, sobretot el 1938 provinents del front d'Aragó i 
de Móra. 

Una altra organització que va ajudar als nens refugiats a la ciutat va ser 
la Societat d'Amics Quàquers Anglesa i l'Americana. Gràcies a la seva ajuda 
es va poder organitzar una cantina infantil per uns 500 nens de 2 a 5 anys.P 


e impacte de la Guerra en la població infantil de Tarragona 


A diferència de les altres poblacions estudiades, a Tarragona la població va 
créixer des de 1936 a 1938 i és un cop acabada la guerra quan aquesta va 
disminuir. El 1936 la població de Tarragona era de 33.098 persones, el 1937 
la població era de 36.657, aquesta va augmentar en 3.559 persones. Val a dir 
que és durant aquest any quan es registren més refugiats en els resums del 
padró, d'aquí aquesta pujada tan gran. A les rectificacions del padró dels 
anys 1937 i 1938 apareixen inscrits el nombre total de refugiats, que se suma 
a la població de Tarragona. L'augment de població el 1938 va ser tan sols de 
518 habitants, la qual cosa deixà la població en 37.175. El 1939 la població va 
decréixer en 107 persones. Ja no apareix en els resums del padró cap inscrit 
com a refugiat. 

Fent la mateixa anàlisi amb la població infantil podem veure que el 1937 
és quan es van produir més altes infantils al padró (1.027), el 1938 van baixar 
una mica, segurament a causa del fre de la natalitat (358) i el 1939 es va recu- 
perar una mica amb 527 altes, sense arribar mai a les de 1937. 

Pel que fa als naixements i les defuncions entre 1936 i 1939 s'observa que 
els naixements, des de l'inici de la guerra van anar disminuint de mica en 
mica. 

El 1936 van néixer a Tarragona 592 nens, el 1937 decreix la xifra fins a 519, 
el 1938 la baixada va ser encara més dràstica deixant el nombre de parts en 


12 Diari de Tarragona, 23/12/1936. 


13 Piqué PADRÓ, Jordi. Lassistència social i hospitalària a Tarragona durant la guerra civil (1936- 
1939). Publicacions de la Diputació de Tarragona, 4El temps sota control. Homenatge a F. 


Xavier Ricomà i Vendrells, Tarragona, 1997, p. 457-473, P. 9. 

354, pràcticament la meitat. El 1939 es produeix la xifra més baixa de naixe- 
ments en molts anys, foren tan sols 260 nens, els nascuts aquell any. 

El 1936 i 1937 el creixement vegetatiu va ser positiu. El 1938 el creixement 
va ser negatiu, hi va haver 378 defuncions enfront de 354 naixements segons 
les altes i baixes que es conserven a l'arxiu. El 1939 va continuar el creixe- 
ment vegetatiu negatiu amb 121 persones de diferència entre defuncions i 
naixements. 

Pel que fa a les defuncions, pràcticament es mantenen durant la guerra. 
L'any que més població va morir va ser el 1937 amb 400 defuncions, el 1938 
hi va haver 378 defuncions i, finalment, el1939 es van registrar 381 persones 
donades de baixa per defunció. 

Analitzant la mortalitat infantil, podem comptar que el 1936 hi va ha- 
ver 24 defuncions infantils: 13 nens i 11 nenes. El 1937 va pujar la mortalitat 
infantil, en total 62 nens van morir, dels quals 28 eren nens i 34 nenes. El 
1938 la xifra va disminuir molt, i es registraren 16 morts infantils, 7 nens i 9 
nenes. El1939 torna a pujar una mica però no amb les xifres de 1937, en total 
es van registrar 21 morts infantils, 11 nens i 10 nenes. 

Durant tot el conflicte bèHic Tarragona va perdre 171 criatures. La franja 
més feble d'edat va ser la de O a 4 anys, amb 50 nens. Molts d'aquests nens 
que no van sobreviure no arribaven a l'any d'edat. La majoria de nens morts 
van néixer a Tarragona, però també es registren morts de nens nascuts a 
Madrid, Almeria, Oviedo o Màlaga per la qual cosa algun d'ells podria per- 
tànyer a algun grup de nens evacuats. 

Cal tenir en compte que, donades les circumstàncies que es vivien, mol- 
tes dades demogràfiques van deixar d'inscriure's, o bé es van inscriure més 
endavant. 

En qualsevol lloc on hi ha un conflicte bèllic, aquest provoca una crisi, la 
Guerra Civil Espanyola no va ser una excepció, va afectar tota la població, 
els infants no en van quedar exclosos. A través d'aquesta anàlisi de població 
infantil hem pogut comprovar com va afectar aquest conflicte en el cas con- 
cret de la ciutat de Tarragona ja sigui amb població nouvinguda, població 
emigrant o desapareguda. 

RESSENYA 


Angeles de la Fuente Benito 


UNA HISTÒRIA DE UNA HISTÒRIA DE DONES 

DONES EN LLUITA EN LLUITA 

TEXTILS MULTINACIONALS (1961-1880) La conflictivitat laboral en empreses 
Aromes tà nana tèxtils multinacionals (1961-1980) 


Publicacions URV, Tarragona, 2019, 118 p. 


Negres RE vil CoLiEcció 


e Perquè l'experiència col-lectiva no es perdi 


L'autora del llibre s'identifica amb la frase del periodista argentí Rodolfo 
VValsh, mort per la dictadura argentina el 1977: dLes nostres classes domi- 
nants han procurat sempre que els treballadors no tinguin història, no tin- 
guin doctrina, no tinguin herois, ni màrtirs. Cada lluita ha de començar de 
nou, separada de les lluites anteriors, l'experiència collectiva es perd, les 
lliçons s'obliden. La història sembla així una propietat privada, els amos 
de la qual són els amos de totes les coses-. La frase forma part d'una de les 
moltes reflexions que aporta Angeles de la Fuente cap al final de l'obra, a 
partir dels conflictes laborals que van tenir lloc en l'empresa tèxtil multina- 
cional alemanya Seidensticter (després Valmeline) a Tarragona, entre 1961 
i 1980. I justifica plenament la recuperació escrita d'aquella experiència, 
única, continuada, que es va viure fins a les últimes consequències. 
Almenys tres publicacions han fet referència amb anterioritat a l'ex- 
periència de Valmeline, però aquesta és una monografia sobre el tema i el 
tracta de manera completa i profunda. El nucli central de l'obra descriu ri- 
gorosament, com correspon a un treball acadèmic, l'evolució i el context del 
conflicte laboral entre la plantilla de cinc-centes treballadores i l'empresa 
al llarg dels dinou anys de producció de la planta. Aquesta descripció s'em- 

marca prèviament en les característiques de la industrialització espanyola 
del moment, en el marc jurídic espanyol per a la inversió estrangera, i en el 
marc legal i econòmic i social a Catalunya. El contingut correspon al treball 
presentat per l'autora per obtenir el títol de Graduat Social, l'any 1985, cinc 
anys després que tanqués l'empresa. Angeles de la Fuente va entrar a treba- 
llar amb setze anys a la planta, on més tard es va convertir en dirigent del 
moviment reivindicatiu. 

El llibre aporta una visió calidoscòpica sobre el procés de Valmeline i el 
seu context, perquè compta amb el pròleg de Miren Etxezarreta, catedràti- 
ca emèrita en Economia Aplicada de la Universitat Autònoma de Barcelona, 
que analitza les coordenades capitalistes de l'època i l'evolució de l'econo- 
mia espanyola, amb l'aportació sobre l'època antifranquista coetània i el 
moviment obrer de Cristian Ferrer, historiador i investigador a la mateixa 
universitat, i l'aportació sobre el context polític i social local a càrrec de l'an- 
tropòleg tarragoní Federico Bardají. 

L'autora explica de manera documentada que Seidensticter, més tard 
convertida en Valmeline, era una planta deslocalitzada que buscava produir 
amb salaris més baixos, buscant una mà d'obra suposadament dòcil sota el 
franquisme. Situada a la vora de la N-340 davant dels barris de Ponent, s'hi 
feien camises i després peces d'abric per a Alemanya, d'on venien les ma- 
tèries primeres. Als anys 60 van començar cinc-centes joves treballadores 
d'entre setze i vint-i-quatre anys, i hi confeccionaven vint mil camises dià- 
ries. La major part d'elles provenien de la immigració de la resta de l'Estat, 
i vivien als barris perifèrics de Tarragona que tenien grans mancances. Els 
alts ritmes de treball en la producció van ser el motiu principal del conflicte, 
perquè treballaven en cadena a preu fet, i havien d'arribar a un nombre de 
peces determinat per cobrar un baix salari mínim interprofessional. 

Es relata com s'organitzaven activitats socials entre les dones, que pro- 
piciaven una plantilla més unida i solidària. A poc a poc la consciència de la 
seva situació d'explotació va fer que despertessin, s'organitzessin i actues- 
sin conjuntament, per acord assembleari. Ja en l'etapa de l'empresa com a 
Valmeline, a partir de 1974, es va produir una eclosió de mobilitzacions en 
defensa de sous i condicions laborals, i van protagonitzar dues llargues va- 
gues, de quaranta i cinquanta-quatre dies, ocupant la planta, desafiant les 
sancions i els acomiadaments. S'explica com van utilitzar els mecanismes 
legals sindicals de l'època però també com van desbordar-los amb escreix, 
aconseguint un ampli ressò públic, i el suport de treballadors d'altres fàbri- 
ques i de la ciutadania. Finalment la multinacional va presentar un expedi- 

ent de crisi i va tancar, ignorant el criteri de l'autoritat autòctona, la Dele- 
gació de Treball, que no l'havia admès. I les dones, protagonistes d'aquesta 
historia, van acabar havent d'acceptar indemnitzacions. 

Cristian Ferrer subratlla que duna de les mobilitzacions més llargues 
del franquisme (els setanta dies de 19741, es va produir la Tarragona) en 
un escenari considerat secundari en el estudis sobre la conflictivitat obre- 
ra durant la dictadura,. Per Miren Etxezarreta, aquest procés af...) revela 
l'existència d'unes dones, normals i corrents, que van percebre la necessitat 
de lluitar pels seus drets i s'hi van implicar amb reflexió i persistència:. 
aValmeline constitueix una peça fonamental de la memòria del moviment 
obrer de la Tarragona del segle xx,, constata Ferrer. 

000000000 CC Co: 
C0000000000 0 6) 
CCCCCCCCC CCC oC) 
LS SCG SS ELL 

04 peeeo 

0 0 0 0 È 6.6 

0000000 0 dd 4 


00000 e 

LLEI LELN 

SOLS ELLLLLS 

GOS cc cc CC 000 

CCE EI) 
LLLEELELELELLLLLI 

: Paseo esse ses ceoo o 000000000 CCCCCCC CCC CCC CC CCE 
PROERCCCCCCCCCCCCCCCCCCCCCCC CSC 0000 0 ss ses o ea ves es as es ss ee 0 eo ee ee LEEEEECELLELELELLLELELELLLLS 
PERCCCCCCCCCCCCCCCCCSCSCCDSCE SS SES ss ses vs ese vs ss ee es ee ae ee 0 0 CCC CCCCLCCCCCCCCCCC CCC CCOO 
COCCCCCCCCCC CCC CCC CCC CCC CCSS DS ss ss ss sa ms sa ss ss 00000. CC 00 000000000000000000/ 
CREC CCCCCCCCCCCCCCCCCCCSCC CSC esa 0000 0CC000C00C000CCCCCCCCCCCC CCOO 
CCCACCCCCCCC0CCCCC CCC CCC CCC CCSS DDD DC SS SS SD PS SS SS Ds sa CCC CCC CC CCC CCC ACC CC CCC CCC COL 
CECLCCCCCCCCSCCCCCCCCCCCCCCC CCC SCC CCS CC CC CDC CCC CCC CSC CCC CCSS CCC CCC CC CCC CCC CCC CCC CCCCCCCCCCC CCC CC COL 


